Infant pe infantez eo brezhonekadurioù ar gerioù spagnolek infante (gourel) hag infanta (gwregel) a zo an titl roet e rouantelezhioù Portugal ha Spagn, hag a-raok se e rouantelezhioù Aragon, Kastilha, Navarra ha León, da mibien ha merc'hed ar roue.\n2 E Spagn ha broioù all\nEus ar ger spagnolek infante, diwar al latin infans, "na gomz ket" → "bugel yaouank" ; tremenet e oa ar ger e galleg e 1407.\nE Geriadur Favereau ha Geriadur Ménard eo troet infant gant yaouaer, dre fazi : ar yaouaer n'eo nemet ar yaouankañ eus daou vugel.\nE Spagn ha broioù all[kemmañ | kemmañ ar vammenn]\nE rouantelezh Spagn, en un doare resisoc'h, e reer ar c'hemm, e-touez an infanted, etre ar pennhêr hag ar re all. An hini zo o vont da ren war-lerc'h an tad roue a vez anvet da briñs, pe priñsez Asturiez, hag a baouez da vout infant evel ar re all neuze. Bugale priñs pe priñsez Asturiez zo infanted ivez. Pa varv Priñs Asturiez e vez roet an titl d'un infant all.\nEn Bro-C'hall e veze graet Enfants de France pe Fils de France eus bugalear roue, ha Petits-Fils de France eus e vugale-vihan.\nAn titl a gardinal-infant zo bet graet eus bugale zo, e Portugal da skouer.\nLas Meninas, pe La familia de Felipe IV, livadur gant Diego Velázquez, e 1656 ; hiziv e Mirdi ar Prado, e Madrid.\nThe Birthday of the Infanta, ur gontadenn gant Oscar Wilde, en dastumad A House of Pomegranates, e 1891.\nAu jardin de l’Infante, dastumad barzhonegoù gallek gant Albert Samain, e 1893.\nPavane pour une infante défunte, pezh-sonerezh evit ar piano gant Maurice Ravel, e 1899 ;\ndanevell c'hallek gant Jean de La Varende, e 1946.\n↑ Le Robert de la langue française.\nAdtapet diwar « https://br.wikipedia.org/w/index.php?title=Infant&oldid=1977004 »\nKemmoù diwezhañ degaset d'ar bajenn-mañ d'an 6 Meu 2022, da 10:58.


In Ephiphania Domini* Gouel meur ar Rouaned * – Lann-Anna\nHome Gregorian In Ephiphania Domini* Gouel meur ar Rouaned *\nD’an 6 a viz Genver 2021\nn Ephiphania Domini\nkv Malac’hia 3,1; I Danevelloù 29,12;\netu emañ deuet an Aotroù, ar Mestr; en e zorn emañ ar c’halloud, ar c’hlod, ar sked, an nerzh.\nO Doue, roit d’ar Roue ho parnedigezh, hag ho reizhded da vab ar Roue\neuet omp eus ar sav-heol da azeuliñ ar roue.\nPa voe bet ganet Jezuz e Betlehem Youda, en amzer ar roue Herodez, setu ma teuas da Jeruzalem, Majed eus ar Sav-heol, ha lavarout a raent: «E pelec’h emañ roue ar Yuzevion a zo nevez-c’hanet? Rak gwelet hon eus e steredenn e tu ar Sav-heol,\nha deuet omp da stouiñ dirazañ». O klevout kement-se e voe trubuilhet ar roue Herodez ha gantañ Jeruzalem a-bezh. Bodañ a reas an holl veleion vras ha Skribed ar bobl, hag e c’houlennas diganto e pelec’h e tlee ar Mesiaz bezañ ganet. Ar re-mañ a respontas dezhañ: «E Betlehem Youda, rak evel-henn eo bet skrivet gant ar profed:\nHa te, Betlehem, douar Youda,\nn’out ket an disterañ e-touez kêrioù bras Youda,\nrak ac’hanout e teuio ur penn-rener hag a vo pastor va fobl, Israel».\nHerodez neuze, o vezañ galvet ar Vajed e kuzh, a c’houlennas diganto pe-da-vare resis e oa\nen em ziskouezet dezho ar steredenn. Hag o c’hasas da Vetlehem, en ur lavarout: «It, enklaskit pizh diwar-benn ar bugel, ha pa ho po e gavet, kemennit din en-dro, evit ma ‘z in me ivez da stouiñ dirazañ». Goude bezañ klevet komzoù ar roue, ez ejont en hent.\nHa setu ar steredenn o devoa gwelet e tu ar Sav-heol, a gerzhe dirazo betek ma teuas da chom a-sav, a-us d’al lec’h m’edo ar bugel. O welout ar steredenn e voent karget holl a levenez vras. Aet e-barzh an ti e kavjont ar bugel gant Mari e vamm, hag o kouezhañ d’an daoulin e stoujont dirazañ; hag o vezañ digoret o c’hasedigoù e kinnigjont dezhañ da brof, aour, ezañs ha mir. Met o vezañ ma oa bet kemennet dezho dre o c’housk, chom hep distreiñ da gaout Herodez, e tistrojont d’o bro dre un hent disheñvel.


Pajenn:Perrot - Bue ar Zent.djvu/481 - Wikimammenn\nPajenn:Perrot - Bue ar Zent.djvu/481\n— Ma ine a veul an Otrou, ha ma spered en deus tridet gant ar joa, en Doue ma Zalver.\n» Rak tôlet en deus e zaoulagad war izelded e zervijerez : ha setu, dre ze, an holl boblou hiviziken am galvo eurus.\n» An hini zo galloudus en deus grêt treo vras em c’henver, hag e hano a zo santel.\n» E drugare a ’n em astenn a rumm da rumm, war gement hini a vev en e zoujanz.\n» Diskouezet en deus galloud e vrec’h : kaset en deus da netra ar re a oa lorc’hus mennoziou o c’halon.\n» Diskaret en deus ar re vras diwar o zrôn ; ha savet en deus ar re dister.\n» Karget en deus a vadou ar re o devoa naon, ha kaset en goullo ar re a oa pinvidik.\n» Savet en deus Israel e zervijer, deut sonj d’ezan eus e drugare.\n» Herve m’en devoa lavaret d’hon tadou, da Abraham ha d’e ouenn evit bepred. »\nHogen, Mari a chomas war-dro tri miz gant Elisabeth, ha neuze e tistroas d’he c’hêr.\nMa karet an Itron-Varia ha ma fell d’ec’h bezan karet ganti, bezet izel a galon : izelded a galon ar Werc’hez a lufre dre ar sioulder a ouïe miret, ha muioc’h c’hoaz dre ar c’homzou a lavare d’an arc’hêl Gabriel ha da zantez Elisabeth.\nTrede devez a viz Gouere\nManac’h, VIet kantved\nGurthiern a oa mab d’eur roue eus Breiz-Veur uhelan. En eur brezel, daoust ma ne glaske tamm ebet hen ober, e lazas eun niz d’ezan, mab d’e c’hoar, hag a gare kalz.\nNeuze, evit en em gastizan da vezan bet ken dievez, e lakas en e benn mont d’ober pinijen ar rest eus e vue.\nEn em denn a reas, da gentan, en eun draouien oue, a dreuze eur stêr yen-skorn. Bemde ha bep noz en em dôle en dour ar stêr-ze, hag e chôme goude-ze azezet war eur garreg, da lavaret e litaniou, da c’hortoz e izili da zec’han.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/481&oldid=140757 »


Hanoiou-lec’hiou Breiz Izel (HLBI) – Blog Brezhoneg Bro-Vear\nAvañset-mat eo an dastum ‘ba broioù zo (anvioù-lec’hioù Bro-Leon zo bet peurserret gant Mikael Madeg, reoù Bro-Wened gant Loig Cheveau, reoù Kernev-Uhel gant Humphrey Lloyd Humphreys) ha ‘ba parrouzioù oc’h-unan a-hend-all. ‘Ba takadoù zo n’eo ket bet graet al labour ‘vat, evel ‘ba Bro-Dreger. Se zo kaoz ac’hanta e oa bet goullet ganin daou vloaz zo bremañ gant Iwan Wmffre hag-eñ e vijen kontant da bleal gant anvioù-lec’hioù Bear hag ar parrouzioù war-dro. Respontet ‘ma ya dre an avani ‘ma komprenet kenkent an ezhomm bras a oa d’ober al labour-se prim, ha surtoud on intereset gant ar jeu-se un tamm zo (anvioù-lec’hioù Bear ‘ma bet serret c’hoazh hag embannet war lec’hienn Brezhoneg Bro-Vear).\nSell aze penaos on en em gavet gant holl barroujoù kanton Bear da redek, ha pelloc’h memes (36 parrouz etretout !). Ha dre ma n’on ket displijet-kaer gant al labour-se on bet betek Plagad nevez zo, war bevenn ar brezhonegva. Honnezh ne oa ket war ma listenn, met ingal zo ! Klevet ‘ma komz deus ur vrezhonegerez gozh (gras da Jañ Roualeg-Kere, paotr an NALBB2), ha setu ‘meus gallet mont d’enrollañ anezhi o tistagañ (ul lodenn vat deus) anvioù-lec’hioù Plagad. Un dra gaer eo pa soñjer eo kontet Plagad evel ur barrouz divrezhoneg abaoe fin an XIXvet kantved (linenn J. Loth).\nEn un ober ur bloavezh on bet degemeret ‘ba un 60 ti bennaket. Ouzhpenn 80 brezhoneger ‘deuint titouret ac’hanon evel-se. 26 parrouz zo kazi achu (da lâret eo eo bet dastumet stumm komzet al lodenn vrasañ deus an anvioù-lec’hioù eno) : Louergad, Benac’h, Plûned, Tregrom, Kaouenneg, Kawan, Kemperven, Lanvezeag, Tonkedeg, Bear, Berc’hed, Beurleudi, Gras, Kervorc’h, Koadaskorn, Langoad, Lannbaeron, Mantallod, Mousteruz, Pederneg, Ploueg, Plouizi, Prad, Sant Laorañs, Skiñvieg, Treglañviz. ‘Ba ar re-seouig e chom un toulladig anv da dastum c’hoazh ha gwiriañ un toullad reoù all. ‘Ba 2 barrouz all ‘meus ket graet nemet boulc’hañ al labour (Pleuzal ha Peurid). Hag 8 parrouz n’on ket bet en enne c’hoazh (Trogirri, Tregonnev, Runan, ar Roc’h, Pouldouran, Hengoad, Rospez, Gurunuhel). E-se e chom kalz a labour din d’ober, a-raok marteze mont pelloc’h c’hoazh, ma vez ezhomm (ha sur a-walc’h e vo ezhomm).\nParrouzioù embannet war Brezhoneg Bro-Vear\nWar lec’hienn Brezhoneg Bro-Vear e c’hall an nen selaou anvioù-lec’hioù 24 parrouz dija : reoù Bear ha 23 parrouz all war-dro. Ar reoù all a deuio war-lerc’h, tamm bihan ha tamm bihan. Distribilh zo un tamm ‘ba istemoù ar parrouzioù dre an avani n’eo ket bet urzhiet an anvioù-lec’hioù dre urzh al lizherenneg. Kalz a amzer a gemerfe din hag a-wechoù e vefe un tamm diaes zo kaeroc’h (meur a anv-lec’h zo meneget e frazennoù zo). Feiz, pe e glasko an nen un anv-lec’h resis dre ar bouton « klask », pe e lenno ar frazennoù ‘ba pep istem an eil war-lerc’h eben… Evel e karo e rey !\nEvit ar pezh a sell deus skritur an anvioù-lec’h e terc’han gant ar reol a implijan abaoe ar c’homansamant. En treuskrivadurioù brezhonek e vo geuilhet priñsipoù ar skritur peurunvan (e levrioù an HLBI e vo ur skritur « mimetik » avat, evit diskwel perzhioù dibar ar rannyezhoù). Em zroidigezhioù gallek e kavo an nen ar memes stumm rik, da lâret eo an anv-lec’h skrivet en e stumm brezhonek, « reizh » pe « reizh a-walc’h » sañset, ha n’eo ket en e stumm ofisiel, ar pezh a dalvez gallekaet ha neuze distreset peurvuiañ. Gwir eo kement-se evit an anvioù-lec’h bihan, met ken gwir all eo evit anvioù ar parrouzioù : ne glaskit ket « Belle Isle en-Terre » war al lec’hienn, na pa vez dre ar galleg, ne gavfet ket mann ebet. Divyezhegezh an anvioù-lec’h zo garz, ha maluruzamant ec’h a war-raok war pañkardennoù ar vro…\nDivyezhegezh garz en Plouizi…\nEn e studiadennoù e tegas da soñj Ofis Publik ar Brezhoneg penaos e renkfer\n« prend[re] en compte les recommandations du groupe d’experts des Nations Unies sur les noms géographiques (GENUNG) pour la normalisation de l’écriture des noms de lieux. Notamment les deux principales, une forme unique pour chaque nom, et respect de la langue de création du toponyme transcrit selon l’orthographe de cette langue. »\nLabour e-leizh ‘mez han-se. Kazi un abuzetez eo, met kement a blijadur ‘mez war ar memes tro ! Bezañ degemeret (mat-kaer peurvuiañ !) ‘ba kement a dier hag a familhoù, ober anaoudegezh gant brezhonegerien gozh a-bep-sort a ‘deus desket brezhoneg war barlenn o mamm, klevet digante ha santout ar blijadur da gomz deus o farrouz ha deus o buhez bet, bezañ pedet da adretorn pa garan, tout se ‘ba o yezh kentañ a zo chomet yezh ho kalon… Un dra gaer eo da vevañ, sur ha n’eo ket marteze, ha ‘meus ket tamm keuz ebet da vezañ staget ganti. Kaeroc’h zo, aliañ a ran nep a gar da stagañ ganti d’e dro, ezhomm zo tud c’hoazh evit kas da benn raktres an HLBI !


Sign ar Groas - Wikimammenn\nSign ar Groas\nL. Prud’homme, 1817 (p. 12-15)\n◄ Ar C’hatechis Sign ar Groas Ar Gredo ►\nEus a Sign ar Groas.\nSign ar Groas a so instituet evit digaç dimp memoar eus ar mysterio principala eus hon religion hac hon fe ; da lavaret eo, myster an Dreindet, an Incarnation hac hon Redamption ; rac invoqui a reomp an Dreindet adorabl dre verito on Salver J. C. incarnet ha maro evidomp voar ar Groas. Ober a reomp sign ar Groas evit rei da c’hout d’an oll penaus e credomp ar mysterio adorabl-se, ha penaus ezomp guir gristenien. Ober a reomp sign ar Groas evit obteni sicour ha benediction Doue dre verito J. C. voar hon oll œuvro, ha principalamant voar an obero eus ar religion ; rac n’en deus evidomp na graç na sicour nemet dre groas J. C. Dleet eo eta ober sign ar Groas, evel m’en grae ar gristenien guenta, pa difuner, pa der da gousquet, pa guemerer dour binniguet, en commançamant al labour hac ar beden, ha pa arru ur spont pe un danger benac.\nSign ar groas a deu dimp eus an Ebestel. An oll gristenien eus a beb amser o deus impliet ar sign sacr eus ar groas ; ha quement-se a so attestet en histoar, en hevelep fæçon ma ve gallet ober ur volum eus an testenio a fournis voar an articl-se. Sign ar Groas a reer en diou fæçon. Da guenta, o touguen an dorn deou voar an tall, neuse voar an estomac, ac’hane voar ar scoa gleï, ha goude voar ar scoa deo, en ut laret er memes amser : En hano, etc. D’an eil, e reer sign ar Groas en ur ober gant an dorn pe ar biz ar figuren † eus ar Groas. Lactance a lavar penaus an diaoul consultet gant an Impaler, n’en defoa quet credet respont dezàn en presanç ur c’hristen peini en defoa groet sign ar Groas. S. Gregoar a lavar penaus Juluen an Apostat oc’h ober un deiz ur sort magi, o vezàn spontet a eure ep sonch sign ar Groas ; mæs querquent e tisparissas ar fals spouron eus an drouc-speret. S. Athanas, S. Jerôm, S. Victor, S. Augustin a raport un nombr eus a viraclo groet dre sign ac Groas. Ur sort testo na ellont na trompla na bezàn refuset. Respectomp eta ar sign eus ar Groas ; gravomp-àn voar hon zall, en hon c’halon ; sevomp hon speret bete an env, mæs-dougomp-àn ive bete menez cal-var, evit ma or bezo memoar a varo ha passion hon Salver, peini a lavar dimp penaus ma ne dougomp hon c’hroas assambles gantàn, ne vezomp quet dign anezàn. Ar sign sacr eus ar Groas hon rent victorius en dentation, chasseal a ra an drouc-speret, armi a ra ar c’hristen en pep amser, mæs ispicial er momet diveza eus ar vuez. Concluomp eus ar miraclo raportet voar sign ar Groas gant tud santel hac alies presant, penaus hon deus ar c’hraç da veva er guir religion ; rac Doue ne ra quet a viraclo evit favorisa ar gaou. Leromp ive, en ur dremen, penaus ar re a nac’h ar miraclo, a so sperejou faus pe libertin.\nPa dremenas Maximien Hercule eus an Itali en Franç, e voe roet dezàn ur certen troupo habil bras ha courajus er brezel, mæs muyoc’h renommet c’hoas dre ho fe hac hoc’h attachamant d’ar guir religion. An troupo-se a voe hanvet ar legion Thebeenn, hac a deue eus an oriant. Maximien goude bezàn tremenet ar meneïo eus an Alpes, a falveas dezàn ober presti ar seramant d’e droupo en presanç ha voar an auter eus e Doueo. Menaci a eure eus ar maro piou-benac a refusje da obeissa. Al legion santel a refusas en em souilla dre ur sacrileich quen enorm. Maximien aordrenas ma vige lequeet d’ar maro an decvet anezi, ha ma vige forcet ar re-all da obeissa ha da bresti ar seramant ; mæs al legion santel a respontas penaus e voant prest da souff an oll dourmanchou quent evit mancout en fæçon ebet d’o fe ha d’o religion. Maximien coleret a ordrenas ma vige c’hoas distruget an decvet loden anezi. An officerien cheffo eus al legion, S. Mauriç, S. Exuper, S. Candid o tremen en toes ar soudardet, a exhorte aneze da soufr quent ar maro evel o mignonet, evit ober netra control d’ar fe ha da lezen Doue. Formi a regeont un declaration evit an oll da vezàn presantet d’an Impaler, en peini e leverent dezàn : « Autro, bezàn ezomp ho soudardet, mæs bezàn ezomp ive servigerien ar guir Doue. Dac’h e tleomp ar servich eus an armo, da Doue an innoçanç eus hon buez. Peguement benac ma zomp armet, ne resistomp quet ous oc’h urzo. Mar ordrenet c’hoas supliço all, prest omp da soufr an tourmancho, ar c’hleve, an tàn, mæs avoui a reomp penaus ezomp christenien. » Neuse Mazimien a gommandas d’e arme ober an dro deze evit ho distruja. Al legion santel elec’h en em difen, a guitaas an armo evit monet d’en em bresanti d’o bourevien, ha tout e soufrjont ar maro hep an distera clem. Chetu a-se soudardet christen, pere a vouie ar pez a dlefoant d’an dud, hep mancout d’ar pez a dlefoant da Zoue, da beini eo bepret dleet ar breferanç. Henoret evel se an hano precius a gristen, bac o pezo lod eus a recompanç ar sænt.\nAdtapet diwar « https://br.wikisource.org/w/index.php?title=Sign_ar_Groas&oldid=149915 »\nKemmoù diwezhañ degaset d'ar bajenn-mañ d'an 26 C'hwe 2019, da 10:59.


Pajenn:Franklin - Ledan - Guizieguez ar pautr-cos Richard.djvu/15 - Wikimammenn\nPajenn:Franklin - Ledan - Guizieguez ar pautr-cos Richard.djvu/15\nAr guïn, ar merc’hed, ar c’hoariou hac ar feis fall, a ziminu ar fortun hac a gresq an ezomou, evel a lavar ar pautr-côs Richard. Qerroc’h, emezàn, a goust antreteni ur viç, eguet evit sevel daou vuguel. Sonjal a rit, marteze, penaus un tassadic benac a gafe, ur bannac’hic liqeur, pe ur brizennic vutun, un habit vrao, ur c’hoef dantelezet caer, ur mouchouerou brodet, rubanou alaouret pe arc’hantet, hac un nebeudic re a amusamanchou, na ellont qet beza eus a ur gonsecanç vras ; mes, bezit sonch mad eus ar pez a lavar ar pautr-côs Richard : Un nebeudic repetet alies a ra calz. Bezit var eves eus an dispignou bian. Ne zeus ezom nemet un toullic bian evit carga ul lestr bras a zour hac e laqat da berissa. Al lipouserez a gundu d’ar baourentez. An dud sot a ro ar festou, hac ar re fur o dêbr.\nCetu c’houi amâ oll destumet evit ur verzidiguez a guriosite hac a durubaillou precius. Henvel a rit qementse madou ; ma na laqit eves, e tiguezo un drouc benac gant darn ac’hanoc’h. Conta a rit e vezo guerzet an traou-ze e pris izel, da lavaret eo, nebeutoc’h eguet e zint bet coustet ; mes, ma ne dint qet reelamant necesser deoc’h, e vezint atao calz re guer evidoc’h. Bezit sonch mad c’hoas eus ar pez a lavar ar pautr-côs Richard : Mar prenes ar peza zo dreist da ezom, na zalei qet da verza ar pez a zo an necesera did. Gra bepret reflexion qent profita eus ur marc’had mad. Ar pautr-côs a sonch gant rêson penaus alies ur marc’had mad n’en d’eo alies nemet trompleres, hac ous en em geni en hoc’h afferaou, e ra deoc’h muioc’h a c’haou eguet na ro a brofit.\nSonch a meus e lavar e lec’h all : Guelet a meus calz a dud revinet evit beza bet grêt marc’hajou mad. Un diotach eo, emezàn c’hoas, implija an arc’hant evit prena ur glac’har. Se eo gouscoude ar pez a rer bemdez,\nAdtapet diwar « https://br.wikisource.org/w/index.php?title=Pajenn:Franklin_-_Ledan_-_Guizieguez_ar_pautr-cos_Richard.djvu/15&oldid=147029 »\nKemmoù diwezhañ degaset d'ar bajenn-mañ d'an 16 Du 2018, da 09:55.


Nevezentioù | Kuzul ar Brezhoneg\nFlogig ar pesk, gant Solenn PIRIOU\nBarzhonegañ 3, gant Stefan CARPENTIER\nNa pa glever galv ar Muezzin, gant Paskal TABUTEAU\nDiv silabenn, gant Denez BODAT\nMallozh sant Houarnev, gant Fulup LANNUZEL\nAr veaj difich, gant MAI-EWEN\nISTOR SOKIAL AR BREZHONEG\nBacchus e Breizh, gant Erwan HUPEL\nNozvezh, gant Herve POËNS\nBeaj Iwerzhon (lodenn 2), gant Vefa de BELAING (bzhg gant Riwanon KERVELLA)\nPreder... Preder..., gant E. O.\nPoltred kêr, gant Gerry Mc DONNELL (bzhg gant Kristian BRAZ)\nLe numéro: 7€ + 1,50 € de frais de port.\nKoktel ar vuhez 3\nGant trede levr Jil Penneg, setu Koktel ar Vuhez erru e penn an hent.\nDigarez o deus an tudennoù anavezet mat ganeomp, Kevin, Ronan, Julia hag all, d’en em gavout e pizzeria O Sole Mio evel kustum, evit ur prantad marvailh, c’hoarzh ha plijadur.\nWar api emañ tasmantoù an amzer-dremenet avat hag istorioù kozh-douar a zifoup trumm, pa vez furchet en ur c’hrignol dilezet hag adkavet lizheroù dianket.\nDeomp ur wech c’hoazh war roudoù Anton, Yann-Bêr pe Bénédicte, tud eveldomp-ni a-benn ar fin.\nPetra zo c’hoarvezet e bourzh an Agenor ? Daoust hag ur respont en do al lenner.ez gant deizlevr ar medisin a vor ? Un deizlevr dalc’het aketus ha skrivet evit e bried Adela.\nNetra asur avat. Ar wirionez war vor a c’hell tapout arlivioù dispis, etre follentez ha poell an den a skiant.\nMorganezed ? Boudoù bev anezho ? Sed ar goulenn silet e spered pep hini hag a vo koulz sklaeraat drezhañ e-unan kuit da dreiñ sot...\nTangwall en Dielldi Istorel\n« E teñvalijenn an noz e oa an oabl o rushaat evel pa vije an abardaez. An tangwall, ken kañvaouus hag estlammus, a seblante en em astenn dre ar c’harter a-bezh. »\nPeget eo an tan en Dielldi Istorel. En dizesper emañ Josep Maria Cadafalch, rener an ensavadur, o welet teulioù kozh ha talvoudus bet kollet da viken. Mall warnañ kavout an torfedour e asant kenlabourat war an enklask, a-gevret gant an enseller e karg eus an afer.\nKelenner ha skrivagner eo Josep Gòrriz (ganet e Sabadell e 1956). Skrivet en deus kalz e katalaneg evit ar vugale hag ar re yaouank, gant ar c’hoant da dreuzkas ar yezh hag ar garantez evit al lennegezh. Bet en deus meur a briz evit e oberennoù.\nAr C'havrig spontus\nAr C'honifl zo bet o pourmen... Pa zegouezh ’tal e zouarenn e klev un drouz iskis enni hag a ra dezhañ aoniñ...\nKontadenn eus Europa. Evit ar vugale 3-5 vloaz.\nLevr da selaou (evit pellgargañ : klik dehou + enrollañ):\n23,2 x 21,6\nEn dastumad danevelloù-mañ e laka war-wel James Joyce (1882-1941) tud Dulenn, ar gêr ma oa ganet.\nDubliners a voe embannet e 1914, ha kement-mañ goude bezañ marc’hataet gant e embanner, a felle dezhañ sioulaat ar skrid. E deroù an XXvet kantved e oa bepred Iwerzhon dindan beli ar Saozon ha dindan gwask ponner an iliz katolik. Div villigadenn, hervez Joyce, hag a rae eus Iwerzhon ur vro ma veze an holl dindan sezi hag eus Dulenn kêrbenn ar sezi-se.\nHed-ha-hed ar pemzek danevell, bugale, krennarded, ha tud deuet – ar bobl ma sav James Joyce ar poltred anezhi – a ra anaoudegezh gant an disouezhañ, an dinac’h, ar c’hwervoni. An holl santadoù-se a deu splann en danevell ziwezhañ, “Ar Re Varv”, a gloz an dastumad en ur c’hoda barzhel, leun a hiraezh evit an identelezh iwerzhonat.\nHerve Bihan – In Memoriam Erwan Vallerie (1944-2022)\nHerve Bihan – Devri, 6 vloaz war-lerc’h\nErwan Le Pipec – Poelladennoù e brezhoneg Gwened àr-dro 1815\nHerve Bihan – Skridoù nebeut anavezet diwar-benn an Emsav roueelour da vare an Dispac’h e Bro-C’hall\nFulup Kadored Un diell eus 1902\nhor Yezh Roll ar pennadoù embannet en hor Yezh e 2021 (niv.niv. 305-308)\nLe numéro: 8 € + 1,50 € de frais de port.\nTeñvalded ha sklêrijenn – Youenn Kervalan\nDisklêriadur Jean-Guy Talamoni – Al Lanv\nTxillardegi, ar Roparz Hemon euskarat ! – Charlie Grall\nRaidio na Gaeltachta : 50 vloaz ar radio stad holliwerzhonek – Éamon Ó Ciosáin\nIwerzhoneg yezh ofisiel e Unvaniezh Europa – Padrig an Habask\nFernand Iveton – Loeiz Gwilhou\nItron Varia ar Peoc’h. Hurlink ruz ha melen. Evit Sama. Pistri ha dispi – Youenn Kervalan\nDindan an dudjentil – Aline Gleoneg\nSavboent – Alan Kloareg\nPaul Le Flem – Fulup Lannuzel\nGwenan ar vro – Paol ar Meur\nDiouzh red al lezennoù – Iwan Gwegan\nSkrivomp englenioù – Padrig an Habask & Iwan Gwegan\nKunujenn – Youenn Kervalan\nTri goulenn ouzh Christian Troadec – Charlie Grall\nKemennadenn – Unanet evit ar brezhoneg\nRaganv-gour renadenn-dra eeun ar verb hag an araogennoù eus, ouzh, diouzh – Youenn ar Gag\nDudi Job – al Lanv\nPlanchée – Magali Baron\nDaou-ugent vlez dimeziñ – Daniel Doujet\nUr muntr bihan. An ospital Morvan. Ar morhoc’h gwenn – Jacques-Yves Mouton\nBrenniliz for ever – Youenn Kervalan\nAl Lanv : Le numéro: 8 € + 1,50 € de frais de port\nAn anaforenn vrezhonek\nAn « anaforenn » a zo kaoz anezhi amañ a chom kevrinus a-wechoù, ha n’eo ket fall teurel ur sell a-dost ouzh un dornad mat a skouerioù kavet en oberennoù a bep seurt pe tapet diwar muzelloù ar vrezhonegerien. Ouzhpenn ar re-se ez eus bet lakaet un dastumadig all a anaforennoù savet evit ar blijadur hag un nebeud poelladennoù.\nZulian zo ur paotrig kentoc’h fall baket e lod a pa za e 1835 da gaeraat douaroù Bod-Marc’h e bro ar segalegi : dall, paour ha divamm. Neoazh eh a e vuhez d’eilpenniñ an deiz ma vo roet dezhoñ, get e dad, ur flipo a brezant.\nDre ar sonerezh e c’hellay sevel e gein ha degas birvilh ha from e buhez ar re ’rall da-heul.\nUr veaj tre e diabarzh un den enta, « unan ha ’gleve kan ar gwenen a pa lipa mel, » ur sailh en amzer a-gent ivez, etre daou skrapad “Napoléonville”, d’ar c’houlz ma oa bet digoret get galeourion un erv e kalon ar vro evit leuskel kanol ar Blavezh da gas, dre dreuz ar lannoù, he dour treboulet d’an c’hwez, d’ar gwad ha d’an daeroù\nUr plac’h yaouank eus an Arvor eo Hervelina Geraouell, leun a vuhez, kizidik, dizalc’h ha lemm he spered. Emañ war he studi e Roazhon, gant ar soñj mont da gelennerez. Eno e ra anaoudegezh gant Anton Benneg, mab un noter a Sant-Tegoneg. Diwan a ra ur garantez don ha gwirion etre an daou ene yaouank-flamm. Entanet int o-daou gant ar yezh, ar vro, al lennegezh, ha daremprediñ a reont metoù an Emsav evel ma oa er bloavezhioù 1920. Doan hag enkrez a gresk enne avat pa ziskouez kalon Anton bezañ rannet etre e santimantoù ha pouez e familh, a ren ur vuhez strizh ha difaltazi, merket don gant ar relijion hag an hengoun.\nGenver - C'hwevrer 2022\nTalm, gant Padrig DREAN\nBarzhonegañ 1, gant Stefan CARPENTIER\nAn ezañs hag al lili, gant MAI-EWEN\nAn dervenn, gant Iwan KERBELEG\nPlanedenn ar vezh, gant Fulupig an DU\nAn amourouzien hag ar feunteun vurzhudus, gant Loig KAMPION\nUr c’hwezh e oa..., gant Erwan HUPEL\nK.E.A.V. 1952, gant Riwanon KERVELLA & H.B.\nRoh-Vur, skouer an drouized, ar Vretoned hag an denelour, gant Thierry CHÂTEL\nRoll pennadoù 2021\nHerve Bihan – Pennad-digeriñ\nPierre-Yves Kersulec – War roudoù gwerz Loeiz ar Ravalleg [4/4]\nMyriam Guillevic – Treuzkas pe memor ?\nAntoine Châtelier – Ag ar c’heltiek kozh d’an henvrezhoneg e Bro Naoned\nLoik Chapel – Un nebeud traoù lavaret din gwechall gant un den eus Plouenan\nFulup Lannuzel – Notennoù yezhouriezh (2)\nHerve Bihan – Buhez vrezhoneg Paol-Aorilian gant ar Breur Bernard ar Spered Santel, tennet diouzh e zDoctrinal (1680-1688-1689). Kudennoù bloaziata Ar Veac’h Devot. Ar mouller Nicolas Du Brayet (c.1614-1675)\nHerve Bihan – Dafar evit un antologiezh vrezhoneg eus ar gwerzioù istorel koshañ\nLe numéro: 16 € + 1,50 € de frais de port.\nEl levrig-mañ ez eus anv gant Herve Gouedard eus ur Breizhad nebeut anavezet : Julien Tanguy e anv. Ganet e oa bet e Pledran e 1825 ha marvet e Pariz e 1894. Un anarkour gredus ha sioul anezhañ hag a gemeras perzh e emsavadeg ar Gumun e 1871. Toullbac’het e voe e Satory hag e Brest.\nKavet gantañ labour e Pariz evel braeer livioù e voe mignon bras ha skoazeller ur bern livourien vrudet evel Pissarro, Monet, Renoir, Van Gogh, Toulouse Lautrec...\nKeleier Iwerzhon – Éamon Ó Ciosáin\nAntoni Gaudi, adeiladour ha dreistweler – Loeiz Gwilhou\nEva forest o pourmen e Karaez ! – Charlie Grall\nKenavo Herle ! – a-stroll\nBarzhonegoù – Herle Denez\nHerle Denez – Gwendal Denez\nBri da Herle / Teyrnged Herle – Dr Rhys ap Delwyn Phillips\nKenurzhierezh-labourerien-ha-labourerezed-ar-brezhoneg – goulennoù gant Padrig an Habask\nKilsellad ouzh Gouel al levrioù e Karaez 2021 – Charlie Grall\nEfedoù an neuz – Paol ar Meur\nAn emglev-gwerzh, penaos ez a en-dro ? – Iwan Gwegan\nGourdeizioù Nedeleg – Gireg Konan\nUn abadenn sonerezh Breizh digor d’an holl – Magali Baron\nKeleier an embann – Alan Botrel\nKerzhet a zo mat evit ar yec’hed – Daniel Doujet\nFromoù eus va bugaleaj – Jacques-Yves Mouton\nBarzhonegoù all – Jacques-Yves Mouton\nSkrivomp englenioù – Iwan Gwegan\nPenaos ober kouez ? – Martial Menard\nKroaz an aod, gant Paskal TABUTEAU\nMestrez, gant M.A.G.A Kovid, gant Marc’harid THEBAULT\nKannader an didrouz, gant KERVALAN\nAotrou Doll, gant Yann-Bêr TILLENON\nWar dec’h, gant Jean Le CLERC de la HERVERIE\nMat ar jeu, gant Karim LAANAYA\nAr Vretoned hag ar c’hêrioù bras : istor ur gasoni, gant Erwan HUPEL\nPiv oc’h-c’hwi, Ekaterina Vyacheslavovna Balobanova ?, gant Riwanon KERVELLA\nTROIDIGEZH Garden-party, gant Katherine MANSFIELD (bzhg gant Ronan HUON)\nHEKLEV SEVENADUREL A-dreuz lenn Petra nevez ? Notennoù\nLe trésor d’Erdeven\nE 2017 oa bet divizet gant ti-kêr an Ardeven teurel holl paperioù kozh ar presbital. Dielloù dedennus oa bet dizoloet : 481 sarmon bet skrivet gant daou veleg, Mathurin Oliviero ha Pierre-Marie Rival, etre 1880 ha 1930. Al labour bizskrivañ a zo bet fiziet e Ti Douar Alre.\nAr sarmonioù orin a vez kavet war lec’hienn Ti Douar Alre:\n4 danevell gant Voltaire da zizoloiñ e brezhoneg: "Cosi-Sancta", "Bababec hag ar fakired", "Istor beajoù Scarmentado skrivet gantañ e-unan" hag "Avantur en Indez".\nE-kichen « romantoù » brudet Voltaire (Candide, Zadig, L’Ingénu) ez eus ivez danevelloù berr ma tiskleir ar skrivagner e vennozhioù diwar-benn ar frankiz da soñjal hag ar relijion. "Scarmentado" ha "Cosi-Sancta", embannet amañ, zo div eus ar re wellañ.\nLizig, ur gorriganez vihan, a zo o chom a-dreuz ur rouantelezh vurzhudus e-lec'h ma klever al logod, ar chignaned hag an tousegi é predeg èl tud. Pinvidik eo neudenn an istor ; puilh ha dic'hortoz eo an darvoudoù skrivet en ur yezh flour ha bev.\nE deroù an ugentvet kantved e oa bet embannet an oberenn-mañ evit ar wezh kentañ. Adlabouret eo bet kement a-fed testenn (reizhskrivadur) hag a-fed skeudennoù. Ur plas frankoc'h 'zo bet roet d'an engravadurioù savet get G. TH. Rotman, ur c'hant bennak etre tout ; livet int bet oc'hpenn da se.\nKevret get al levr e kavoc'h ur bladenn, ul lennadenn get Daniel Doujet hag Anaig Lucas, heuliet get sonerezh savet get David Le Port hag ur c'haierig get an destenn lakaet e galleg get Daniel Carré.\nSkignet gant KaB\n18€ + 4.5€ de frais de port\nNarayama Blues, gant Yann MEZARVRO\nEmsell, gant Yann gKERAOZERN\nGorreoù, gant Iwan COUÉE\n1, 2, 3, gant Gwenvred LATIMIER-KERVELLA\nTe ’oar brezhoneg ivez ?, gant Jañ BIGOUILH\nAnkoù goursteredenn, gant Jerom OLIVRY\nBaradoz emit-hu ?, gant Mich BEYER\nKenavo Paol, gant Malo BOUËSSEL du BOURG\nPiv a leñvo d’an durzhunell c’hoazh ?, gant Erwan HUPEL\nBrezhoneg Molenez, gant Fulup LANNUZEL\nUr gartenn kaer-eston treset gant Jean-Yves André evit en em dommañ ouzh douaroniezh Breizh ha deskiñ en ur c'hoari.\nNe c'hell ket kousket Babig Logodenn abalamour d'an holl drouzioù iskis a glev en noz-mañ. Petra zo o c'hwezhañ hag o sutal ? Piv zo o stekiñ ouzh ar prenestr ? Ha daoust hag un tasmant eo zo oc'h huchal "Ou - Ou" ? Aon ruz en deus Babig Logodenn. "Gallout a ran dont ez kwele ?" a c'houlenn Babig Logodenn digant e dad. Gouzout mat a ra Tadig Logodenn eo dav da Vabig Logodenn deskiñ kousket en e wele e-unan hag ober gant ar pezh a ra aon dezhañ...\nAlbomoù evit ar vugale\nUn istor simpl evit dizoleiñ an diforc'hioù a gaver etre ar vugale en ur c'hlas da skouer...\n"N'eus den na tra hep e si, hag alies en deus daou pe dri !"\nSetu tapet Youenn er griped hag eñ prest da redek, da lammat, da nijal, da neuial, da hunvreal war-lerc’h Monn-Seu, Montse pe me ’oar-me !\nKonter an istor karantez-mañ, hag eñ tost ouzh al lenner, a gas ac’hanomp war roudoù kalonoù kizidik, bliv ha denel ken-ken.\nEl levr-mañ emañ danevell beajoù Ekatarina Balobanova en hon bro. E Breizh e oa bet ar vaouez disaouzan a oa anezhi o foetañ bro gant he c’heniterv Agata war droad, war varc’h ha war vor. Bloavezhioù war-lerc’h e c’hoantaas dezrevell da lennerien Rusian an amzer-se hec’h avanturioù en ur ober un depegn eus maezioù, kêrioù, pardonioù, dañsoù hag aergelc’h ar vro. En he danevell e sil meur a gontadenn bet dastumet ganti dre ma oa o vale bro hag e ro kalz a blas da Varivon, ur vaouez kozh a oa o vevañ nepell eus ti he eontr. Ganti e oa bet broudet da weladenniñ ar vro hag e oa bet sikouret da intent kredennoù ha mod da vevañ ar Vretoned. Souezhet e vezer, 150 bloaz war-lerc’h, eus sell Ekaterina war hon bro. Daoust ma n’eo ket atav gwirheñvel ar pezh a embann e tesker kalz diwar-benn an dud, an Nedeleg, ar chapelioù hag ar beredoù, tantad Sant-Yann… Un testeni talvoudus ez-istorel eo he hini, ha plijus da lenn war ar marc’had, pa ne vefe nemet evit he fent hag he spered lemm.\nEkaterina Balobanova (1847-1927) a voe en he amzer ar Rusianez nemeti a oa arbennik war al lennegezh keltek. Unan eus he moerebed a oa o chom e Breizh pa a oa dimezet gant ur c’hont a vro Dreger; gant se he devoe Ekatarina tro da chom e Breizh ha da redek bro gant he c’heniterv Agata. Diarc’hant en em gavas goude marv he zad e 1864 hag e teuas da chom e Treger betek 1867.\nGant ampartiz e lakaas Kino e gontell da riklañ e-barzh kostez ar grogenn. A-dreuz ar gontell e sante ar gigenn o startaat mort. Evel ul loc’henn e c’hoarias al lavnenn, terriñ a reas ar gigenn, hag ar grogenn a zigoras. Gweañ a reas ar c’hig heñvel ouzh ur vuzell ha goude e tistanas. Kino a savas ar c’hig, hag aze e oa, ar berlezenn veur, disi evel al loar. Tapout a rae ar gouloù ha purat a rae anezhañ, ha disteuler a rae anezhañ en ur gannded arc’hantet. Ken bras ha vi ur gouelan e oa. Perlezenn vrasañ ar bed e oa.\nLabour, hunvreoù, karantezioù... treiñ a ra bravik e dammig buhez gant Anton... betek d’ar brezel lakaat e vedig-bed da horjellat. Ugent vloaz eo pa grog ar bombezadegoù da zrastañ Brest. Gant ar rekizadur taolet war an dud yaouank e vo ranket dezhañ mont da skoachañ war ar maez gant e geneil Julian. Pa zistroio da Vrest, e dibenn ar brezel, en em gavo sanket e spouron ar seziz. En em dennañ salv a raio eus an ifern-se, doaniet-don avat en e askre. Ha deuet ar peoc’h en-dro e tistro Brestiz d’o c’hêr tamm-ha-tamm met Anton ne gav ket e blas ken eno. Kuitaat Breizh eo a raio-eñ ha mont da glask e chañs da bellvro. Abeg gwirion e zivroañ avat n’eo ket an hini a grede da lod e oa.\nDaou-ugent vloaz war-lerc’h e konto Anton e istor d’ur studier yaouank deuet d’e enrollañ. Marevezh deroù ar radioioù dieub e oa…\nLabour paotr an tan, Montag, a zo deviñ levrioù, en ur gevredigezh he deus disfiz dioute, gant aon na vroudfent an dud da brederiañ. Gwreg Montag a dremen hec’h holl amzer o sellet ouzh ar skinwel hag o c’houlenn digant he gwaz labourat muioc’h.\nUn amezegez yaouank, Clarisse, er c’hontrol, a zo dedennet-bras gant ar pezh a gaver el levrioù ha gant ar bed gwirion tro-dro dezhi.\nPa’z a Clarisse diwar wel un deiz en un doare kevrinus e kemm emzalc’h Montag hag e krog da guzhat levrioù en e di. Diskuliet gant e wreg ha gant aon da vezañ toullbac’het e tec’h. Mont a ra davet tud ouiziek maez a lezenn, a zesk levrioù dre ’n eñvor, da c’hortoz distro ur gevredigezh a gompreno talvoudegezh ar skridoù.\n« Truez, ho pet truez ouzhin-me! Prestit din-me, me ho ped, ul liard da brenañ boued! »\nEvit ar vugale etre 5 hag 8 vloaz.\nEvit ar re vihan\nE-touez oberennoù brudetañ Gabriel García Márquez emañ Dezrevell ur marv rakkemennet, ha gant gwir abeg. Er c’hontrol da Ar c’horonal ne skriv den dezhañ e ra an oberour gant un danevelliñ luziet, dezhañ meur a live lennegel, evit treuzfurmiñ un darvoud kazetennerezh en ur meni mojenn.\nAdalek ar penn-kentañ e ouezer e vo lazhet ar benndudenn Santiago Nasar, ha gant piv. Tamm-ha-tamm e vo diskuliet ar munudoù, an abeg, ar c’hendegouezhioù, an dilerc’hioù. Ur wech ma lezer frankiz d’ar feulster ha d’an enor, ne c’heller ket diarbenn an darvoudoù ken, evel pa vije tonket da bep tra c’hoarvezout evel ma ra. Klozañ a ra an istor gant ar muntr, dezrevellet pizh ha diardoù.\nUn oberenn dibar e kement keñver ’zo, hag a c’hell bezañ komprenet e meur a zoare. Da bep lenner da ober e soñj.\nAbalamour da zegouezhioù bevet e-pad e yaouankiz ha d’e anaoudegezh eus reuzioù Istor ar vro e c’hell an unan tennañ skouer, spi ha nerzh diouto evit kas e vuhez, e engouestl hag e labour da benn.\nDaouzek danevell pe gronikenn eus an Arvor d’an Argoad, an holl anezho o taolenniñ darvoudoù buhez an oberour e-mesk fedoù ha tudennoù istorel.\nAr Gelted Kozh 3\n3. An ti, ar boued & an dilhad / 3. Habitat, nourriture & habillement\nAr grafour Serj Pineau en deus klasket dave ha tresadennoù hag a yafe da heul an testennoù en embannadurioù arkeologel a bep seurt. Gant donezon, aked hag amzer en deus skeudennaouet un azasadur e galleg.\nSed amañ istor ur vaneg ruz kaset gant an avel ha lezet war an erc’h e-kreiz an hent. Ul logodenn a oa o tremen :\n— Chañs am eus ! Setu un ti gloan tomm din-me ! Tud zo en ti ?\nUr gontadenn a vro Rusia.\nSed amañ istor ur vaneg ruz kaset gant\nan avel ha lezet war an erc’h e-kreiz\nan hent. Ul logodenn a oa o tremen :\n23,2 x 21,7 cm\nPenaos gouzout ha gourel pe benel eo ger-mañ-ger ha neuze peseurt kemmadur implijout? Sed aze ul levr evit sikour an deskarded. Gant poelladennoù.\nUr vaouez kozh, an dimezell Karadeg, a zo kraouiet e ti ar re gozh, e Kleder. Aet eo disoñj a-grenn, trelatiñ a ra ouzhpenn. Kavout a ra dezhi anavezout tud ha bezañ bevet darvoudoù ’zo. Un devezh e tec’h kuit diouzh an ospital ha c’hoari biz-meud war an hent bras. Kemeret eo en e garr-tan gant Jakou an Dall, ur c’haner yaouank hag a vez o kanañ e tiez ar re gozh, er festoù-noz hag e gouelioù all eus ar vro. Ur c’haner emsaver ez eus anezhañ.\nSetu an dimezell gozh hag ar c’haner yaouank o vont eus an eil kêr d’eben. Tremen a reont dre lec’hioù ma’z eus bet, er bloavezhioù 1970, darvoudoù pouezus, sokial, politikel ha sevenadurel. Emgann ar beizanted kaset en-dro gant Alexis Gourvennec e Montroulez, e 1961; harz-labour ar stal Joint Français e Sant-Brieg, e miz Mae 1972; c’hoari ar pezh Ar Bonedoù ruz e Karaez e 1975; « grev » al laezh e Gwiskri e 1972; yun ar filmour Reun Vautier e ospital Kemper, e 1973; raktres kreizenn nukleel Plougoñ e 1980; tarzhadenn kazarn Ti-Voujeret e 1976; c’hoari ar pezh Ma c’helljen-me kanañ laouen, e Kastellin; lanv du an Amoco Cadiz e Porsal, e 1978; ar skol Diwan gentañ e Lambaol-Witalmeze, e 1977.\nA-nebeudoù e teu ar memor en-dro d’an dimezell Karadeg. Hag hi lakaet a-gostez, kollet ganti hec’h identelezh, e teu skiant dezhi. Prest eo, pelloc’h, da gemer perzh e stourmoù ar Vretoned evit o yezh hag o bro. Daoust hag ez eo ar vaouez kozh-se ur « skeudenn » eus Breizh? An adkavadenn goude an ankounac’h!\nKovid hag identelezh er Martinik – Aline Gleoneg\nEn Iwerzhon dirak E. Macron – Charlie Grall\nTesteni ar c’houmoul hag an avel – Youenn Kervalan\nDallidigezh – Youenn Kervalan\nAn dezrevell Bernabé – Padrig an Habask\nAr velo a ya war-raok – Yann-Fañch Kerneis\nKastell Trevarez – Fulup Lannuzel\nDreist da strob an diaoul – Youenn Kervalan\nPinbollec – Youenn Kervalan\n« Erru poent dihuniñ ar prefed ! » – Charlie Grall\nSkrivagnerien – Paol ar Meur\nDiblouzañ a ra Pleiben – Charlie Grall\nLevezon an aotrou Monfort war Yeun ar Gow – Charlie Grall\nWar-sav – Magali Baron\nPerak ne ganan ket ar Marseillaise ken ! – Goulc’han Kervella\nGeriaoueg noz – Youenn Kervalan\nAr beizantez hag an harluad – Youenn Kervalan\nLiv ha paper – Youenn Kervalan\nUn distro àr an Dro – Daniel Doujet\nTerapiezh – Kristian Braz\nNEVEZ : e liv penn-da-benn adalek an niverenn 158!!\nAn enezenn gevrinus Lodenn 1\nEr bloavezh 1865, un aervag gwallgaset gant ur gorventenn spontus a voe bannet war aod un enezenn er mor Habask. Pemp den hag ur c’hi a oa war vourzh ar baloñs hag en o zouez an ijinour Cyrus Smith. An dra gentañ a rankont ober evit treuzvevañ : kavout bod ha boued, chaseal, kutuilh plant ha frouezh ha c’hwezhañ tan. A-drugarez d’an ijinour e c’hellint goveliañ binvioù houarn, implijout danvez tarzh hag ober o annez en ur c’hev dindan zouar.\nSetu lodenn gentañ avanturioù dreistordinal ar pemp haroz bet ijinet gant Jules Verne.\nUr gartenn kaer-eston savet gant Mikael Bodlore-Penlaez en em dommañ ouzh douaroniezh Breizh ha deskiñ en ur c'hoari.\nAr vosenn skarlek a zo anezhañ ul levr avañtur a zalc’h evezh al lennerien e-skourr, bepred sachet war-raok hep diskrog betek an diwezh!


Journal de Renaud Camus, vendredi 30 août 2013\ncréée le dimanche 1er septembre 2013, 0 h 51Manoir de Belle-Fontaine, Côtes-d’Armor, vendredi 30 août 2013, minuit. Je trouve à l’instant un message de Jeanne Lloan qui m’annonce que le chien Ottokar va ~~~~~ ~~~~, ~~~’~~~~~ ~~’~~~~~~~ ~~~~~ ~~~~ ~~ ~~~~ ~~~~~~ ~~~~~~~ ~~~~ ~~~~~~~~~~~, ~~~’~~~ ~~~ peut plus déglutir. ~~~~~ ~~~~~~~ ~~~~~~~~ ~~ ~~~~~~~ ~~~~~~~~~ ~~~~~ — ~~~ ~~~ ~~~~~~~ ~~~~~~ ~~~~~~~~~ ~~~~ ~~~~~ ~~~ ~~~ ~~~~~~~~~~ ~~~~ ~~~~~~~. ~~~~~ ~~’~~~~~~ ~~~ ~~~~~ ~~~~~~~ ~~~ ~~~~~~ que très tard, ~~~~~~~~’~~~~, ~~~~~~ ~~~~ ~~~ ~~~~~~ ~~~~~ ~~~ ~~~~~~ ~~~~~ ~~~~~~~ ~~~ ~~~~ ~~~~~~~ ~~’~~ ~~~~~~~~ ~~~~~~ ~~~~ ~~~~~ ~~~ ~~~~~~~~~ ~~~~~ ~~~ ~~~~~~~~~~~~ ~~~ ~~~~~~~~~~, ~~~ ~~~~~~~~~~~~ habituelle ne pouvant ~~~~~ ~~~~~~~ ~~~~~ ~~~~ ~~~ ~~~~~~~~~~~~~ ~~~ ~~~~~~~~. ~~~ ~~~ ~~~~~~ ~~~~~~~~~~~ ~~~ ~~~~ ~~’~~~ ~~~~~~~~~ ~~~~~~~, ~~~ ~~~~~~ : ~~~ mauvaise mort, ~~~ ~~~~~ ~~~~~~~~~~, ~~~ ~~~~~~~~~~~ chez ce pauvre ~~~~~~, ~~~~~-~~~~~, ~~~’~~~ ~~~~ abandonné.\nD’un ~~~~~~ ~~~~~ ~~~ ~~~~~~ ~~~~~~~~~~~ ~~~~~~~~~~~ ~~~~ ~~~ ~~~ ~~~~~~~, ~~~~ ~~~ ~~~ ~~~~~~~ ~~~~ ~~~~ ~~ ~~~~~~ ~~~~~~~~ ~~~~ ~~’~~~ ~~~~-~~~~~ convoquée ; et qui ~~~ ~~~~~~~~~ ~~~ ~~~~~~ ~~~~~ ~~~~~~~~~~, ~~~~~~~~~~~~ ~~ ~~~~~~ ~~~ ~~~~~~~ ~~~~ ~~~~~~~~~~~ ~~~~~ ~~~~~ ~~~ ~~~~ ~~~~~~~ ~~~~~~~~~ — ~~~~ ~~~~~ ~~~~~~~~~~~~~ ~~~ ~~~~~~~~ ~~~~~~~~~~~~~~~ ~~~~~~ celles qui se ~~~~~~~~~~~~, ~~~ ~~~~~~ ~~~~~ ~~~~~~~~~~~, ~~~ ~~~~~ ~~~~~ ~~~ ~~’~~~-~~~~~~~~, ~~~ ~~~~~~~~~~~~~~ ~~~~~~~, ~~~~~ ~~~~, ~~~~~ ~~~~ ~~~~~~~~~~ ~~~~ ~~~~~ ~~~~~~~ ~~~ ~~~~~~~~~~, ~~~ ~~~~~~~~ ~~~~~ ~~~~~~~~~ le respect de ~~~ ~~~~~~~ ; ~~~~~ ~~~~~~ ~~~~~~ ~~~~~~~~~~~ ~~~~~~~~ ~~ ~~~~~ ~~~~~~~~~~, ~~~ ~~~~~~~~ ~~~~~~~, ~~~ ~~~ ~~~~ ~~~~~~, ~~~~~~ ~~~ ~~~~~~~ ; ~~~ ~~~~ ~~~~ ~~~~~~~ ~~~~ ~~~~~~ ~~~~~~~, mais elles le ~~~~~ toutes.\nNous ~~~~~~~ ~~~ ~~~~ ~~~~~~~~~ ~~~~ ~~’~~~~ ~~~~~~~~~~~~~ ~~ ~~’~~~~~~ ~~~~ ~~~~~~~~~ ~~~~~~~~~~~~~~, ~~~~~ ~~~~~~, ~~~~ ~~~~ ~~~~~ ~~~ ~~~~~~~, ~~~~~ ~~~ ~~~~~~ ~~~ ~~~ ~~~~~~ ou s’apprêtent à ~~~ ~~~~~~ ~~~~~ ~~~~~ ~~~~ ~~~~~~~ ~~~~~~. ~~~ ~~~~~ ~~~~~ ~~~~ ~~~ ~~~~~~~~~~ ~~’~~~~~ ~~~~ ~~~~~~~, ~~ ~~~~~~~ ~~~~ ~~~~~~~ ~~~ ~~~ “~~~~~~~~~” ~~~~~~~~~~ ~~~~~~ ~~~ ~~~ “carrière” littéraire. Ce ~~~ ~~~~~ ~~~’~~~~~ ~~~~ ~~ ~~~~~~~~ ~~~~~~ ~~~ ~~~~, ~~~~~~ ~~ ~~~~, ~~~~~ ~~~ ~~~~~~~~~~~~~ ~~~ ~~~~~~~~ ~~~~ ~~~~~~ ~~~ ~~~~~~~~~ ~~~ ~~~ ~~~~~~~ ~~~ ~~’~~~~~~~~ ~~ mes côtés. Il ~~~~ ~~~~~ ~~~~ ~~~~~~~~~ ~~~~ ~~~~~ ~~~ ~~~~~ ~~~~~~~~~~ ~~~~~~~ ~~~~ ~~~~~~ ~~~~~~ ~~ ~~~~~~~ ~~~~ ~~~~~ ~~~~ ~~~~~~~~~~ ~~~~~~~~~~~ ~~~~ ~~~~~~~~ ~~~ ~~~~~~ ~~~~~~~~~~~~ ~~~ ~~~~~~ Remplacement, tous ces ~~~~~ ~~~~ ~~~ ~~~~~~~~~~~~ ~~~~~ ~~~ ~~~~~~~ ~~~ ~~~~~ ~~~ ~~~ ~~~~~ ~~~’~~~~ ~~~~~~~~~~~~ ~~ ~~~~~ ~~~~~ ~~~~~ ~~~~ ~~~~~~~, ~~~ ~~~~ ~~~~~~~~ ~~~~~~~ ~~~ ~~~~ ~~~ qu’ils pourraient faire ~~~~~ ~~~~~~~ ~~~~~~~ ~~~ ~~~~~~~~~~~ ~~~ ~~~~~~~, ~~~ ~~~~ ~~~~~ ~~~~ ~~~~~~~~~, ~~~~-~~~, ~~~~ ~~~~~-~~~, ~~~~ ~~~ ~~~~~ ~~~ ~~~~, ~~~~~~~ ~~~ ~~~ ~~~~~~~~ ~~~ ~~~~, ~~~ dissoudront dans l’air, ~~~~~ ~~~ ~~~~~~~~, ~~~ ~~~’~~~ ~~~ ~~~~~ ~~~~ ~~~~~~~~ ~~~~ ~~~~. ~~~ ~~~ ~~~~~~~ ~~~~ ~~~~ ~~~~. ~~~ ~~~ ~~~~~~~ ~~~~ ~~~~~~~~~. ~~~ ~~~~ ~~~~~, ~~~ ~~~~~~~ seul et on ~~~~~~ ~~~~~, ~~~~~~ ~~~ ~~~~~~ ~~~~~~~~. ~~~ ~~~~~~ ~~’~~~-~~~ ~~~~~~ ~~~~~~ ~~~~ ~~~ ~~~~~~~~~~ ~~~ ~~~~ ~~~ ~~~~~~~ ~~~ ~~~ ~~~~~~ ~~ ~~~~~~. ~~~ ~~’~~ ~~, ~~~~~ merci, aucune solution ~~~ ~~~~~~~~~, ~~~~~~~ ~~~~~~~~~~~~, ~~~~~~~ ~~~~~~ ~~~~~~~~~ ~~~~~~~~~, ~~ ~~~~ ~~~~~, ~~~~ ~~~~~~ ~~~~ ~~’~~~~ ~~~~~~~~ ~~~~ ~~~~ ~~~~~~~~~~~~~~. ~~~~~ ~~~~ ~~~~~~~~~~~, ~~~~~~~ ~~~~~~ ~~~~~~~ ~~~ ~~~~~~~~~ de l’avant, quand ~~~~~ ~~~~~ ~~~ ~~~~~~~ ~~~~~ ~~ ~~~~~ ~~~~~ ~~~~~~~, ~~~~~~ ~~~ semble.\nDans ~~~~~~~~~ ~~~~~~~~~ ~~~ ~~~~ ~~~~~ ~~~~~~~~~~~~ ~~~~~~ ~~~~~ ~~~~~~~~~~ ~~~~~~~~~~~~~~~~, ~~~ ~~~~~~~ ~~~~~~~~~~~~~ ~~ ~~~~~ reproches antithétiques. On ~~~ ~~~~ ~~~’~~~ ~~~~~ ~~~~~ ~~~~~ ~~~~~~~~~~ ~~~ ~~~~ ~~~~~~~~~~~, ~~~ ~~~ ~~~~~~~~~, ~~~ ~~~~~ ~~~~ ~~~ ~~~~~~~ ~~~~~ ~~~ ~~~~~~~~ ~~~ ~~~ ~~~~~~~~~ ~~~’~~~ ~~~~~~~~ ~~~ fait même de ~~~ ~~~~~~~ ~~~ ~~~~~~~~ ~~~ ~~’~~~~~~~~~~~~ ~~~~ ~~~~~~~ ~~~~ ~~’~~~ ~~~~~ ~~~~~~~ ~~~ ~~~~~~ ; ~~~~~ ~~~~~~, ~~~ ~~~ ~~~~~ ~~~~~ ~~~ ~~~ ~~~~~~~~~~~ ~~~ ~~’~~~ ~~~~ ~~~ l’insignifiance des instruments ~~’~~~~~~~ ~~~~~ ~~~ ~~~~~~~~, ~~~ ~~~ ~~~~~ ~~~~~~ ~~’~~~~~~~~~~~~~, ~~~ ~~~~~~~~~~~~~~, ~~’~~~~~~~~~~~~~ ~~~~~~~~~, ~~’~~~~~~~~~~~ ~~ ~~’~~~~~~~ ~~~~ ~~’~~~ ~~~~~~~~~~~. ~~~ ~~~ ~~~~~~~~~~ ~~~ ~~~~~ ~~~~~~~~~ ~~’~~~~~~~~ ~~~~ l’on n’a ni ~~~~~~~~ ~~~ ~~~~~~~ ~~~ ~~~~~~~~ ~~~~~~~~~~, ~~~~~~ ~~~ ~~~ ~~~~~ ~~~~~~~~ ~~~ ~~~~~~~~~~~, ~~’~~~~~~~~~~, ~~’~~~~~~~~~ ~~~~~~~~~~. ~~’~~~ ~~~~~ ~~~~~~~ ~~ ~~~ ~~~~~~~~~~~ ~~~’~~~ ~~~~~~~~ — ~~~~~ ~~’~~~~ très difficile — ~~~ ~~~~~~ ~~~~~~~ ~~~ ~~~ ~~~~~ ~~~ ~~~ ~~~~~, ~~~ ~~~~~~ ~~~~ ~~~~~~~ ~~~~~ ~~~~ ~~~~~ ~~~~ ~~~~~~~~~ ~~~’~~~ ~~~~~ ~~~ ~~~~~ ~~~~ ~~~~~ ~~ ~~~~~ clos.\nIl s’en ferme tous ~~~~ ~~~~~~, ~~~~~~~ ~~~~ ~~~~~~. ~~~~~~ ~~~~~, ~~ ~~~~~~~, ~~’~~~~~~ ~~~~~ ~~~~ ~~~~ ~~~~~~~ ~~~ ~~~~-~~~~~~~ ~~~ ~~’~~~~~~~~~ ~~~~ ~~ ~~~~~~~ ~~’~~~~. ~~ ~~’~~~~~~ ~~~’~~~ ~~~~ ~~~~~~~~ est sans doute ~~~ ~~~~~~ ~~’~~~~~~~~ ~~~~~ ~~~ ~~~~~~~ ~~~ ~~~~~~~ ~~~~~ ~~~~~~~ ~~~ ~~~ ~~ ~~~~~ ~~~ ~~~~~~~, ~~~~~~~~~~~~~ ; ~~~ ~~~~ ~~~~~~~~ ~~~~~~~~~ ~~~ ~~~~~~ ~~~~~ ~~~~~ ~~~ ~~~~~~~~~ pourquoi ses maîtres ~~~~~ ~~~~~~~ ~~~ ~~’~~~~ ~~~~~~~ ~~~~~, ~~~~~~ ~~~ ~~~~~~~~ ~~ ~~~~~~~~~ ~~~ ~~~~ ~~~~~~~~. ~~~~~-~~~~~ ~~~~-~~~ ~~~~~ mort.\nSur ~~’~~~~~ ~~’~~~~~~~~~~ ~~~ ~~~~~ ~~~~~ ~~~~~~~ ~~~~~~~~ ~~~~~ ~~~~~~~~ de l’essence et ~~~~~~ ~~~ ~~~~ ~~~ ~~~~ (~~ ~~~ ~~~~~~~ !), ~~~~~ ~~~ ~~~~~~~~~ (~~~ Poitiers !), ~~~ ~~~~~~~ ~~~~ ~~~~~~~ ~~ ~~~~ ~~~~~ ~~~~~~~~ ~~~~~~~~, ~~~~~~~~~ ~~’~~~~~~ ~~~~~~ ~~~~ ~~~~~~ à la tête ; ~~~ ~~~~ ~~~~~~~ ~~~~~~~~~~ ~~~~~~ ~~~~ ~~~ ~~~~~~, ~~~~~~~~ ~~~~~ ~~~~~, ~~~~~~ ~~’~~~~ ~~~~~~~~ ~~~~~~, ~~~ ~~~ ~~~~~ ~~~~~~~~ — ~~~ ~~~~ ~~~~ ~~ ~~~~ ~~~~~ ~~~ cas.\nvoir l’entrée du vendredi 30 août 2013 et ses 2 images dans Le Jour ni l’Heure


Banniel Turkia - Wikipedia\nBanniel Turkia (Türk bayrağı e turkeg) zo banniel ofisiel Republik Turkia ha hini an Impalaeriezh Otoman diagent. Ruz eo, gant ur greskenn loar hag ur steredenn wenn. Lesanvet e vez alies, e turkeg, Ayyıldız (loar ha steredenn), Albayrak (banniel ruz) pe Ayyıldızlı Albayrak (banniel ruz he loar hag he steredenn).\nBannieloù lakaet war ziskouez, da vare disklêriadur brezel an Impalaeriezh Otoman e-pad ar Brezel-bed kentañ\nBanniel istorel an Impalaeriezh Otoman.\nBanniel an Impalaeriezh Otoman a oa gwechall ur greskenn loar war ur foñs glas. Er bloavezh 1793 ar sultan Selim III a zegasas ar foñs ruz, hag e 1844 e voe lakaet ur steredenn ouzhpenn. Ar banniel-se a voe degemeret ent-ofisiel d’ar 5 a viz Mezheven 1936 gant Republik Turkia. Talvezout a ra al liv ruz da zerc’hel koun eus ar soudarded a skuilhas o gwad evit ar vro.\nMeur a vojenn a gonter diwar-benn ar banniel-se. Unan anezho a gont e oa bet trec’h an arme otoman en un emgann bras ; goude an emgann e oa ar sultan o tremen hebiou ur stêr ma oa deuet an dour da vezañ ruz gant gwad ar soudarded turk bet lazhet. War c’horre an dour e veze gwelet an dassked eus al loar hag ur steredenn bennak. Fromet e voe ar sultan gant ar skeudenn-se a voe choazet gantañ da vezañ banniel ar vro da viken.\nE gwirionez e implijer arouezioù al loargresk hag ar steredenn a-gozh, a-raok an islam zoken. En Henamzer e veze azeulet Diana, doueez ar chase, gant annezidi Bizantion, hag al loargresk e oa he arouez. Gant an impalaer roman Konstantin Veur, er bloavezh 330, e voe gouestlet ar gêr-se, a zeuas da vezañ Kergustentin diwezhatoc’h, diwar e anv, da v-Maria, mamm Jezuz. Ar steredenn, he arouez, a voe ouzhpennet d’al loargresk. Pa voe aloubet Kergustentin gant an Impalaeriezh Otoman er bloavezh 1453, e voe adkemeret an div arouezenn, ar steredenn hag al loargresk, gant ar renerien ottoman.\nBanniel pennañ an Otomaned a oa ur banniel gant teir c’hreskenn loar, ha dezhañ daou stumm, an eil gant ur foñs gwer, liv an islam, hag egile gant ur foñs ruz, e koun ar soudarded hag o renerien marvet evit ar vro.\nImplij ar banniel turk[kemmañ | kemmañ ar vammenn]\nflirtanta turka flago\nMentoù ar banniel turk ha lec’hiadur ar greskenn-loar hag ar steredenn ennañ zo termenet pizh. An implij eus ar banniel turk zo displeget gant al lezenn hag eveshaet gant ar stad. E Turkia e seller alies ouzh banniel ar vro evel un dra "sakr". Ma vez implijet ur banniel mazaouet pe unan ha n’eo ket tre diouzh mentoù ha termenoù al lezenn e vez poursuet ar perc’henn ha rankout a ra an den-se ober gant ur banniel peurvat, hervez lezenn.\nAr banniel turk zo bet kemeret da skouer aliezik gant ar stadoù muzulman nevez-savet evit tresañ o bannieloù dezho.\nBanniel Republik Turkestan ar Reter (1933-1934).\nBanniel Republik Turk Kiprenez an Norzh\nBanniel Turkemened Irak\n(tr) Türk Bayrağı Kanunu\nAdtapet diwar « https://br.wikipedia.org/w/index.php?title=Banniel_Turkia&oldid=1862610 »\nKemmoù diwezhañ degaset d'ar bajenn-mañ d'an 6 Gen 2020, da 11:42.


Pajenn:Le Clerc - Ma beaj Jeruzalem, 1902.djvu/59 - Wikimammenn\nPajenn:Le Clerc - Ma beaj Jeruzalem, 1902.djvu/59\nkoulz meren, a zo hirie eun lammik abretoc’h evit an ordinal.\nHa c’hoaz vo arabad d’imp chom pell da brejan ; eman dija enezen Kors en gwel ha tostaat a reomp da Vonifasio.\nOber reomp diouz ze hag eur pennad brao ’raug unek heur, eman an holl *dreizerien war ar pont, o daoulagad troet etrezek an douar, hag, a-wejo zoken, sikouret gand lunedo a wel-hir ; c’hoant ’zo da zizolo kement tra ’zo war an aud, war ar c’herrek, ha, du-hont pelloc’h, war an tosenno a zeblant dioan an eil euz eben ; ar re-man ’zo koataet mad hag ar re bellan a larfe an nen o defe o c’hriben goloet a erc’h gwenn.\nRibl ar mor, avad, a zo e-noaz. Netra nemet rec’hel garo, warne banno touskan louet.\nNetra, na keriaden, na ti, da rei da c’hout nan eo ket ar C’hors eur vro we.\nKoulskoude, setu eun tour-tan ’kichen eun troc’h græt e-barz ar gouriz-mein. Sur mad, an troc’h-ze, ec’h a dour mor ennan, a dle bean an toull-dor da dremen en eur porz bennag, kleuzet a-dre d’ar c’herrek.\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/59&oldid=105531 »\nKemmoù diwezhañ degaset d'ar bajenn-mañ d'an 11 Eos 2017, da 08:41.


Journal de Renaud Camus, samedi 19 janvier 2013\ncréée le dimanche 20 janvier 2013, 0 h 40\nmodifiée le mardi 22 janvier 2013, 12 h 00Samedi 19 janvier 2013, sept heures du soir. L’enterrement de M. Capéran a eu lieu à trois heures, à l’église. Il n’y a pas ~~~ ~~~ ~~~~~~ ~~ ~~~~~~~~~~~ ~~~~~~~, ~~~~~ ~~~~~~ ~~~~~ ~~~~~~~ ~~~~~ ~~~~~~ ~~~~~, ~~~~~~ au prêtre, plus ~~~ ~~~~~~ ~~~~~~~~~~~~~~~~, ~~~~~-~~~~~, ~~~ ~~~ ~~~~~, ~~~~ ~~~ ~~~~~~, ~~~~~ ~~~’~~~~~~ ~~~~~~, ~~~~~~~ ~~’~~~~ ~~~~~~~~~ ~~ ~~~~~ ~~~~~~~, ~~~~~~~, ~~~ ~~~~~~~ ~~’~~~ ~~~~~~ ~~~~~~~~ ~~~~~~~, ~~~~~~~, je crois, à ~~~~~ ~~~ ~~~~~~ ~~~~ ~~~ style.\nJ’ai ~~~~~~~ ~~~~ ~~~ ~~~~~, ~~~ ~~~ ~~~~~, ~~’~~~~~~ ~~~~~~ ~~~ ~~~~~ ~~~ ~~~’~~~ ~~~~~~ ~~~~~~ ~~~~~ ~~~~~~ ~~~ ~~~~~~~~~ ~~~~~~~ ~~~ son épouse. Mais ~~~ ~~~ ~~~~ ~~~~~~~ ~~~~ ~~~~~, ~~~~~~~~. ~~~ ~~~~~~ ~~~~~~~ ~~~~~~~~~~~~~ ~~~~ ~~ ~~~~ ~~~ ~~~~~~~~~~~~ ~~~~~~~~~~ ~~~’~~ ~~~~~~ ~~~~, ~~~ ~~~~~, ~~~~~, ~~~ ~~’~~~~~~ ~~~~~~~ ~~~~~ la Résistance. Je ~~~~~ ~~~’~~~ ~~~ ~~~~~~~~ ~~~~~~~~~ ~~ ~~. ~~~ ~~~~~~~, ~~~~~ ~~~~ ~~~~~~~~~~~, ~~~ ~~~~~~ ~~~~~~’~~ ~~~~~~ ~~~~~, ~~~~~~~~~~~ ~~~~~~~ ~~~ ~~’~~~~~~ ~~~~~, ~~’~~~~~~ ~~~~ ~~~~ ~~~~~~ ~~~ village en danger, ~~~ ~~’~~~ ~~~~~ ~~~~~~~~. ~~ ~~~ ~~~~ ~~~ ~~’~~~~~~ ~~~~~, ~~~~~ ~~~~~~, ~~~~~~ ~~~~ ~~~~~ ~~’~~~~~~ ~~~ ~~~~~~~~~~~ ~~~ ~~~~~~~~ ~~~~~ ~~~~ ~~’~~~~~ ~~~ ~~~~~~ ~~~~~~~ ~~~~~~~~ n’était pas encore ~~~~~~, ~~. ~~~~~~~~ ~~~~~~~~~~~ ~~~ ~~~ ~~~~ ~~~~ ~~~~~~~~~ ~~~~~~~~ ~~~ ~~~~~~~~~~, ~~ ~~~ ~~~~~~~, ~~~ ~~~ ~~~~~~~ ~~~’~~~ ~~’~~~~~~~ ~~~~~~~~~~~ ~~~~~~ ~~~ ~~~~~ ~~~ ~~~~~ ~~~ j’avais été tout ~~ ~~~~~ ~~~~~~~~~~~~~ ; ~~~~~, ~~~ ~~~~~~~~~~, ~~~ ~~~ ~~~~~~~~ ~~~~ ~~~~~~~ ~~~~ ~~~~~~ ~~~~ ~~~ ~~~~ ~~~~~~~~~~~~ ~~~~~~~ ~~ ~~~~ ~~~~~~~. ~~~~ journal ~~~ ~~~~~~ ~~~~~~~ ~~~~~~~ peut-être, comme il ~~~~~, ~~~~ ~~~~~~~~. ~~~ ~~~~~~~-~~~~~~ ~~~ ~~. ~~~ ~~~~~~~ ~~~ ~~~~~~~ ~~~~~ ~~ ~~’~~~~~~ ~~~’~~~~~ ~~~~~~~~~ ~~~ ~~~~~ ~~~~~, ~~~~~ ~~~~ ~~~~~~, ~~~~ ~~~~~~~ ~~~ ~~. ~~~~~~~~, pour s’assurer que ~~~~~ ~~~~~~~ ~~~~~. ~~~ ~~~~ ~~~~~~~~ ~~~~~ ~~~~ ~~~~~ ~~~~ ~~~~~~~~~~ ~~~~ ~~~ ~~~~~ ~~~~~~~ ~~~~~~, ~~~~~~~, ~~~~~~~-~~~, ~~~~~ ~~~ pénombre.\nLa ~~~~~ ~~~ ~~~~~~ ~~ ~~~ ~~~~~ sous une petite ~~~~~~ ~~~~~, ~~~ ~~~~~~~ ~~~~~ ~~~~~~~~, ~~~~~ ~~~~~~ ~~~~~ ~~’~~~~~~~ ~~~~~~~~~~~. ~~~~~ ~~’~~ ~~~~ ~~’~~~~~~~~~ ~~~ ~~~ ~~~~~ ~~~~ ~~~ ~~~~~~~ ~~~~~ ~~~ ~~~~~~~~ ~~~~~~~~~ ~~~~~~~~~~~~ ~~~~~~~~~~~ et que peut-être ~~~ ~~~ ~~~~~~~~~ ~~~~~~~~ ~~~~ ~~~~~~~~~~~, ~~~~~. ~~~~ ~~~~~~~~~~~~ ~~’~~~~~~~~~ ~~~ ~~~~~~~~~~~~~, ~~~ ~~~~~~, ~~~~~~ ~~~~~~~~~~ ~~~~ ~~~~~~~ ~~~~~~~~~~~~ ~~~~~~~~ ~~~~ ~~~~~~ ~~~ ~~~ ~~~~~. ~~~~~~~~~~ ~~~~~ cent des Français ~~~ ~~~~~ ~~ ~~~~~~~~ ~~~~~~~~~~, ~~~~~~~-~~~. ~~~ ~~~~ ~~~ ~~~~ ~~~ ~~~ ~~~~~, ~~ ~~~ ~~~~~ ~~~~~~~ ~~~~~~~~~. ~~~ ~~’~~~~ ~~~~ ~~~ ~~~~~ ~~~ ~~~~~. ~~~ ~~~~ je souhaiterais c’est ~~~~~ ~~~~~~~~ ~~~~~ ~~~ ~~~~~~~-~~~~~ ~~~ ~~~ ~~~~~~~, ~~~~, ~~~~~ ~~’~~~~~~~ ~~~~~ ~~~ ~~~~~~ ~~~~~~~ ~~~~ ~~~ ~~~~~~~ ~~~~ ~~~~~ ; ~~~ ~~~~ ~~~~~~~ ~~~ ~~~~~ ~~’~~ ~~~~~~~~~, aussi étroitement que ~~~~~~~~~. ~~~~~ ~~~ ~~~~~~ ~~~ ~~~~~~~~~ ~~~~~ ~~~~~~ ~~ ~~~~~~ ~~~~~~ ~~’~~~~~~~~~~. ~~~ ~~~~~~~~~~ ~~~’~~~~ ~~~~~~~ ~~~~~~, ~~~~ ~~~~~~~~ ~~~~~~~ ~~’~~~~~~ ~~ ~~~~~~~~~~ ~~~ ~~~~~~~. ~~~~~~ ~~~ ne tiens pas ~~ ~~~~~~~~~~~~, ~~~ ~~ ~~~~~~ ~~~~~~~~~~~~~ ~~~ ~~~~~~~~, ~~~ ~~~~~~~ ~~~~~ ~~~ ~~~~~~~~ ~~~~~~~~ ~~~~~~ ~~~ ~~~~~~ ~~~ ~~~~~~~~~~ ~~~ ~~~~~~~, ~~~~~ ~~~~ ~~~ ~~~~~ ~~~~~~~~~ ~~’~~~~~~~~~~~~~ à cette idée, ~~~ ~~~ ~~~~~~~~~ ~~~~ ~~~~~~~~~~~~~~~~~ ~~~~~, ~~~ ~~~~~~ ~~~~~~~~~~ ~~ ~~~~ ~~~~. ~~’~~~~ ~~~~~~~~~~, ~~~ ~~~~~ ~~~~~~~~~~. ~~~~ ~~~~~~~~ ~~~~~ ~~~~~~ ~~~ ~~~~~~~ ~~~~~~ ~~~~~~~~~~, ~~ ~~~ pointe septentrionale de ~~~~~, ~~~ ~~~~~ ~~~~ ~~~ ~~~~~~~~~~ ~~~~~ ~~~ ~~~~~~~~. ~~~~~ ~~~ ~~ ~~~ ~~ ~~~~~~~~~~ ~~~~~ ~~~ ~~~~~ ~~~~ ~~~~~ ~~~~~ ~~~~~~ ~~~~~~, ~~~~~ ~~~, ~~~~~ ~~~~~~~, sur une butte ~~~~ ~~~~~~~~ ~~~~~~~ ~~’~~~~ ~~~~ ~~~~~~, ~~ ~~~~~~ ~~~ ~~~~~~~ ~~~~~~~~~~~ ~~~ ~~~~ ~~’~~~~ : ~~ ~~~~~~~~~ ~~~~~~~~~~ ~~~~~~~~ ~~’~~~~ ~~~~~~~~ ~~~~~~~~ ~~’~~~~~~~~~ — ~~~ journal ~~~~~~~~ ~~~ retrouver.\nvoir l’entrée du samedi 19 janvier 2013 et son image dans Le Jour ni l’Heure


Anna Klumpke war-dro 1895-1890\nAnna Elizabeth Klumpke (1856-1942), a oa un arzourez stadunanat, ganet ha marvet e San Francisco, hag a vevas pell amzer e Bro-C'hall.\nMont a reas da chom da Bariz pa ne oa nemet 15 vloaz. Deskiñ a reas livañ gant al livour gall Pierre Auguste Cot. Daremprediñ a reas Rosa Bonheur ha bevañ ganti e kastell By, e Thomery (Seine-et-Marne), betek marv Rosa Bonheur, en 1899. Distreiñ a reas d'ar Stadoù-Unanet ha mervel da 86 vloaz.\nMerc'h e oa da John Gerald Klumpke, ganet pe e Bro-Saoz pe en Alamgn, ha hennezh a oa marc'hadour tiez pinvidik e San Francisco. He mamm, Dorothea Mattilda Tolle. Anna ar bugel henañ, ha seizh bugel all a oa. Dorothea Klumpke-Roberts a voe steredoniourez, Julia Klumpke bioloñsourez, hag Augusta Déjerine-Klumpke, a voe medesinez-nervennoù e Pariz.\nDa 3 bloaz e oa kouezhet Anna ha torret he doa askorn he morzhed. Da 5 bloaz e kouezhas adarre hag e voe taget gant an osteomyelitis, gant arthritis en he daoulin. Poaniañ a reas he mamm d'he fareañ, betek mont ganti hag he c'hoarezed da gêr Berlin da welout ur medisin brudet, Bernhard von Langenbeck.\n18 miz e voe en ospital, gant kibelladennadoù tomm e Kreuznach. Siwazh, efed ebet ne voe, hag Anna a chomas kamm a-hed he buhez. Ta ma oant en Europa e reas o mamm he seizh gwellañ da reiñ deskadurezh vat dezho. Met an amzer tremenet en Europa a lakaas an darempred etre he zud da vont da fall. Pemzek vloaz e oa Anna pa voe torret o dimeziñ. Gant he c'hwech bugel ez eas he mamm da chom da Alamagn, da gêr Göttingen, ma vevjont ur pennad gant c'hoar Mattilda, dimezet d'un Alaman. Anna hag he c'hoar Augusta ac'h eas d'ar skol da g-Cannstatt, e-kichen Stuttgart. Pa oa 17 vloaz ez eas an tiegezh da chom da g-Clarens, e-kichen al lenn leman, e suis,ma tremenas daou vloaz en ur skol-lojañ.\nPa oa bugel he devoa bet Anna ur vergodenn "Rosa", diwar ur patrom diwar zorn Rosa Bonheur, ken brudet en amzer-se ma veze graet mergodennoù diwar he fatrom. Abaoe he oad teneraén eta e oa bet levezonet Anna gant an arzourez c'hall. En em gavout a reas gant Rosa Bonheur e miz here 1889, war zigarez jubenniñ evit ur marc'hadour kezeg. Prestik goude edont o chom o-div e kastell Bonheur e Thomery, e-kichen Fontainebleau, ha padout a reas o darempred ken na varvas Rosa e 1899. Gant Rosa e oa bet lakaet da bennhêrez. Gwerzhañ a reas oberennoù ar C'hallez e 1900 da sevel ur priz arzel hag ur mirdi Rosa Bonheur e Fontainebleau .\nGoude marv Bonheur e vevas Klumpke etre div vro ha teir c'hêr, Bo-C'hall ha SUA, Thomery, Boston, ha San Francisco, ar gêr ma teuas da chom er bloavezhioù 1930. E-pad ar brezel-bed kentañ e savas un ospital evit ar soudarded en he zi, e Thomery.\nE 1940, pa oa 84, ec'h embannas Anna Klumpke he Memoirs of an Artist. Mervel a reas e 1942, da 86 vloaz, e San Francisco, he c'hêr c'henidik.\nRosa Bonheur: sa vie, son œuvre. Flammarion, Paris 1908.\nMemoirs of an Artist. Wright and Potter, Boston 1940.\nAdtapet diwar « https://br.wikipedia.org/w/index.php?title=Anna_Klumpke&oldid=1822286 »\nKemmoù diwezhañ degaset d'ar bajenn-mañ d'an 10 Gen 2019, da 18:53.


Night of Champions 2010 | Soubenn ar geek\n« Pluto levrenn 5\nAnkouezit Summer Slam tudoù (a oa nul spontus, se ‘zo gwir !) setu neuze Night of Champions 2010, bet filmet d’an 19 a viz Gwengolo. Ar PPV se ‘zo skignet gant an anv-se abaoe 2008 (araok, etre 2001 ha 2008 e oa anvet Vengeance).\nAr bloaz-mañ e vo lakaet pep gouriz ha titl en arvar en-dro. Ur bern « istorioù » spontus a zo abaoe ur pennad.\nUnan anezho a zo ar fed e vefe Dolph Zigler (perfectiiiion) mignon Vickie « excuse-me » Guerrero. Dolph a zo an den kentañ o tont war ar ring emberr, gant ar gouriz etrekevandir. Kofi Kingston a zo e-tal eveljust.\nUn doare brezelig a zo bet etre Vickie hag ur plac’h all e kerzh ar match, klasket he deus sikour Ziggler a oa e-maez an dachenn. Netra dedennus kenañ ‘m eus aon. N’eo ket bet gwall dedennus an emgann a-bezh, ken alies eo bet gwelet an daou se o n’em ganañ e-kerzh ar sizhunvezhioù tremen. N’eo ket deuet Vickie da ober re a reuz evit ur wech. Kofi n’eus c’hwitet un toullad finvoù ha setu echu dija…\nEdge a vo klevet o komz diwar-benn ar Main Event.\nDa c’houde eo deuet CM Punk war an dachenn. Degemeret eo bet mat, abalamour e oa filmet an abadenn e Chicago. Er mare-mañ eo kentoc’h drouk CM Punk avat… Ha n’eo ket bet jentil gant tud Chicago… Fentus-tre ‘oa e speech, peadra da c’hortoz e teufe The Big Show da “gomz” gant CM Punk…\nNe oa gouriz ebet aze. Kevezerezh hepken, a bad abaoe pellig. Un emgann brav eo bet, gant un toullad lammoù ha finvoù brav. Ha lak da sonj eo donezonet Punk ouzhpenn d’ar Streight Edge Society-traoù a zo bet un tamm pounner abaoe ur pennad.\nJericho a vez klevet goude o komz diwar-benn an emgann bras.\nDaniel Bryan, bet gwarezad The Miz e-pad ur mare, en deus kinniget dezha ur match evit gouriz ar Stadoù Unanet. Daniel Bryan a zo bet unan eus ar re dizoloet gant NEXT, siwazh ez eo troet ar c’henlabour ha mignoniezh gant The Miz er c’hontrol-mik, gwarizi ha tout.\nThe Miz, e valizenn Money in the bank gantañ c’hoazh a zegemer Daniel Bryan war an dachenn. Kalz fiñvoù-sujañ a zo bet, war a seblant e vefe arbennig Bryan war se (n’anavezan ket tamm ebet e doare da gatchiñ). Un doare bodyguard en deus The Miz, dres eveltañ kazi. Daou pe dri brantad “n’eo ket posupl!” a zo bet e kerzh ar match, war var da echuiñ met n’eo ket c’hoarvezet. Evidon-me ne oa ket splann pegen plijus eo daore The Miz da gatchiñ e kerzh an emgann-mañ, met bon. Ar pezh a zo sur eo ne vo ket echu c’hoazh ar brezel etre an daou baotr se.\nJohn Cena, jentil hag imoret mat a zo bet klevet goude. Farsus e oa sañset e speech da vezañ…\nUn emgann diva-ed (^^) a oa warlerc’h. Michelle McCool a zo war an dachenn emberr, evit gouriz ar merc’hed. Layla n’eo ket laouen neuze… Un toullad divaed a zo en-dro d’an dachenn evit mirout an div blac’h da guitaat an dachenn. Lumberjills a vefe ar ger evit gervel anezho ^^ (lumberjacks eo evit ar baotred) Melina a zo e-tal Michelle McCool, gouriz an diva a zo ganti. Kroget eo an emgann araok ar c’hloc’h, ehe. Catfight ! Un tammig forzh petra eo bet, gant lumberjills na raent netra, betek ma vefe Michelle McCool er maez hag e yafe a holl da skeiñ ganti ^^ Un toullad fiñvoù brav a zo bet, Melina ‘zo dreist memestra! Ha setu, er fin e voe unan o tapout an daou c’houriz…\nPaotr nexus a zo bet klevet. (n’eus ket ezhomm da c’houzout e anv ><)\nUn emgann etre breudeur a zo bet goude (Hello? Bep bloaz e vo un istor etre daou vreur ? Hardy warlene…) Bon, fentusoc’h ha dedennusoc’h eo en ur stumm gant an daou mañ : Undertaker ha Kane. Gouriz kampion pouner ar bed zo gant Kane.\nUn emgann hep reolennoù eo (no holds barred) ha kroget eo war an tapiz degemer, maez an dachenn eo chomet e pad darn vrasañ an emgann. Ne oa ket gwall dedennus mod all, n’eus bet prantad dreistordinal ebet. Skeiñ, skeiñ hep old school na netra. Estreget ar fin a zo bet bamus awalc’h…\nRandy Orton a zo bet goulenataet da c’houde, dreist eo bet, aha ^^\nUn “Tag team turmoil” a oa da c’houde. Un emgann evit ar gouriz skipailh a zo gant Hart Dinasty evit ar mare.\nN’eo ket start da gompren doare an emgann : daou skipailh, a re a c’hounez a rank enebiñ ouzh un trede skipailh, ar re a c’hounez ouzh ur pevare hag ar re a c’hounez ouzh ur pempvet hag ar re a c’hounez ar wech se a zo kampion! Hir un tamm ^^\nKregiñ a ra neuze gant Hart Dinasty ha The Usos, dre m’int enebourien er mare-mañ.\nAn trede skipailh ‘zo ur sapre hini… Santino Marella ha Vladimir Koslov ! Ne voe ket gwall hir 😀\nAr pevare skipailh a zo DREIST ! Evan Bourne & Mark Henry! Un “nijer” bamus hag ur pezh mell deeeen. Ehe, un airbourne a zo bet!!\nHag ar pempvet a zo Drew McIntyre gant “Dashing” Cody Rhodes. An emgann diwezhañ a zo bet an dedennusañ, gant gwir labour skipailh.\nAr main event a zo ur six pack challenge elimination match, un emgann gant 6 catchour, gouriz an WWE a zo da c’hounit. Sheamus, perc’henn ar gouriz, Randy Orton, Edge, Chris Jericho, John Cena ha “paotr Nexus” (ok, Wade Barret eo e anv) a gemer perzh.\nUnan a vo skarzhet buan awalc’h (hag estonet an holl), un dra fentus a zo bet e-kerzh an emgann a lak da soñjal e c’hallfe ur skipailh Edge-Sheamus bezan plijus kaer ^^\nUn emgann brav kenañ, ur gwir main event, zoken m’eo deuet izili Nexus da lakaat un tamm reuz d’ur mare zo.\nHell in a Cell bremañ!\nThis entry was posted on Here 18, 2010 at 2:35 g.m. and is filed under Stiradoù, webstiradoù ha skinwel with tags sport.\tYou can follow any responses to this entry through the RSS 2.0 feed. You can leave a response, or trackback from your own site.


Gwener o kousket - Wikipedia\nGwener o kousket\n(Adkaset eus Gwener Dresden)\nGiorgione, war-dro 1510\nGwener o kousket (108 x175 cm, eoullivadur war lien), anavezet ivez dindan an anv Gwener Dresden, a zo un daolenn bet savet gant al livour italian Giorgione hag a c'haller gwelout e Gemäldegalerie Alte Meister, Staatliche Kunstsammlungen e Dresden. Hiziv an deiz e ouezer eo bet echuet an daolenn (an oabl hag an endro) gant Tizian e 1510, goude marv Giorgione.\nGwelout a reer ur vaouez en he noazh, hag he zrolinenn a seblant heuliañ hini an endro a weler a-dreñv, o tiskouez neuze ar c'horf evel un dra naturel-tre, tost ouzh an natur. Hervez lod vefe an daolenn-se penn-kentañ an arz modern, rak diskouez ur vaouez en he noazh a oa un dra ral-kenañ d'ar mare-se, war-bouez e taolennoù Sandro Botticelli. Ouzhpenn da se ez eo leun a erotegezh an doare m'eo astennet Gwener, hag an doare ma laka he daouarn. Liv an argant a zo gant al lien a zo dindani, padal e oa boas an arzourien (gwelout Tizian pe Diego Velázquez) da implijout livioù tomm evit livañ seurt traoù.\nDiwezhatoc'h e voe levezonet arzourien evel Dominique Ingres, Pieter Paul Rubens, pe c'hoazh Édouard Manet gant taolenn Giorgione.\nGwener Urbino, gant Tizian\nAdtapet diwar « https://br.wikipedia.org/w/index.php?title=Gwener_o_kousket&oldid=1671407 »\nKemmoù diwezhañ degaset d'ar bajenn-mañ d'an 15 Du 2015, da 12:05.


« Hunvreoù torret ? | Accueil | Pa vez ar balan en o bleuñv »\nEmaon o paouez tremen ur sizhunvezh war an aod e Bro Danmark. War vord ar mor a zo graet "mor ar c'hornôg" anezhañ e Daneg (Vesterhav) ...\n... ha "mor an hanternoz" e Galleg, Saozneg pe Alamaneg. N'ouzon ket petra a vez graet anezhañ gant ar Skosiz ! E tu ar Sav-heol dezho eo ar mor-se da gaout.\nKentañ gwechoù e vezen o tont d'ar Vro, e vezen souezhet o welet e veze tremenet vakansoù el lec'h ma vez amzer fresk hag avelaj alies awalc'h. Evidon-me n'eus ger a neunvial nag a rouziañ eno. Hag-eñ e vez tud hag a blij dezho ober. Alamaned dreist-holl.\nMet kaer-tre eo ar vro. Divent an draezhenn, ne weler penn ebet dezhi. Doujet eo bet d'an tevinier daoust ha pa 'z eus bet savet lochoù e-leiz. Reoù anezho chichant a-walc'h. Setu e vefe laouenn “pobl an tevinier” amañ ! Tost dezhañ e-unan e sant an den an natur e pep lec'h. Plijus-tre e vez pourmen war droad pe war varc'h-houarn. Dreist-holl pa vez ar brug en o bleuñv. An holl Skeudennoù.\nGoude bezañ kaer ar vro, n'eo ket se a denn ar muiañ an douristed da Vro Danmark war a seblant. An aergelc'h difourm a ren enni an hini eo, hervez un enklask bet graet a-nevez-zo. Aes e vez an daremprejoù gant an dud. N'eo ket ur souezh. Hervez un enklask all e vefe an Daniz unan eus al laouennañ pobloù er bed (Saozneg). Diogel en em gavfent. Un dra hag a vez santet gant an douristed pa vez graet war o zro moarvat.\n29/06/2007 | Lien permanent\nmersi bras evit an destenn hag ar skeudennoù. Joa !\nRédigé par : christian | 02/07/2007 à 22:10


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Tommy Broughan) (KildareStreet.com)\nResults 1-20 of 835,067 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Tommy Broughan)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Tommy Broughan)


Diwallit! Arabat droukveskañ gant Aisopos.\nAsopos (Ασωπός e gresianeg) zo anv pemp stêr disheñvel e mojennoù Hellaz kozh, ha kemend-all a zoueed-stêrioù.\nAr stêrioù[kemmañ | kemmañ ar vammenn]\nar stêr Asopos e Beotia, a ziskenne eus ar Menez Kithairon. Treuziñ a rae distig Plataea, hag aberiñ en Euripos, e mor Euboia, raktal da Eretria. War he lez e c'hoarvezas emgann Plataea. Ober a rae an harz etre Thebai ha Plataea. Hervez Pausanias ar Beajour (5.14.3) eo war lez an Asopos e kresk ar brasañ raoskl.\nan Asopos, a dremen e-kichen Phleioüs da gentañ, e-kichen Sikyon goude, hag a ya goude da aberiñ da b-pleg-mor Korinthos. Hervez Pausanias [2.5.3] e lavare tud Phleios ha Sikyon ne oa eienenn ar stêr nemet un adc'hanidigezh eus ar stêr Maiandros a red e Frygia ha Karia, hag a dremene dindan an douar, a zegouezhe er mor e Miletos hag a save en-dro e Peloponnez evel ar stêr Asopos.\nAdtapet diwar « https://br.wikipedia.org/w/index.php?title=Asopos&oldid=1922932 »


Hogsmeade (Prad-ar-Moc'h e brezhoneg, Pré-au-Lard, e galleg), zo ur gêriadenn hud, e romantoù Harry Potter, a zo savet e-kichen skol Hogwarts.\nAr gêriadenn-mañ eo an hini nemeti e Breizh-Veur a zo poblet gant sorserien ha boudoù hud hepken. Savet eo bet d'ar memes mare ha Hogwarts tamm-pe-damm gant Hengist Woodcroft a glaske tec'hout diouzh handeadennoù ar Vudblooded. E diavaez ar skol emañ. Aotreet e vez ar skolajidi yaouank da vont di ur wezh an amzer. Aotreet e vezont avat da vont di pa fell dezhe adalek an trede bloavezh-skol gant m'o do ur ger sinet gant unan eus o c'herent. Eno e c'hallont prenañ madigoù hud hag a bep seurt traoù hag evañ bier diwar amann (butterbeer e saozneg)\nSetu amañ ar savadurioù pennañ a gaver eno :\n1 An teir skubelenn\n2 Stal c'hoarielloù Zonko\n3 Ti-gar Hogsmeade\n4 Stal madigoù Honeydukes\n5 Ar penn pemoc'h-gouez\n6 Ar foukenn yuderez\nAn teir skubelennAozañ\nAn teir skubelenn (anvet The Three Broomsticks e saozneg) zo unan eus tavarnioù ar gêriadenn, renet gant an itron Rosmerta. Brudet eo abalamour d'ar bier amann c'hwek a ever enni hag abalamour da gened he ferc'hennez : an itron Rosmerta, a zo o chom a-us d'an davarn. En em gavout a ra studierien hag implijidi Hogwarts en davarn-se.\nStal c'hoarielloù ZonkoAozañ\nE stal Zonko (Zonko's Joke Shop e saosneg) e kaver a bep seurt c'hoarielloù gouest da seveniñ "hunvreoù follañ Fred ha Jord Weasley zoken." Kavout a reer eno ar bombafank (bombabouses e galleg), madigoù hag a ro an hik, soavonoù lammer ha tasoù te a grog. Prennañ a ra ar stal er romant Harry Potter and the Half-Blood Prince ha stanket eo e brenestroù gant plenk. Edo Fred ha Jord e soñj da brenañ ar stal, met divizout a rint nompas ober pa vo difennet ouzh studierien Hogwarts gweladenniñ Hogsmeade abalamour d'ar reolennoù surentez uheloc'h kemeret goude azginivelezh Voldemort.\nEn ti-gar-se an hini (Hogsmeade Station e saosneg) e chom tren Hogwarts a-sav. Hervez tresadennoù J. K. Rowling, n'emañ ket ti-gar Hogsmeade en Hogsmeade e gwirionez, met en tu all d'al lenn. Filmet eo bet an arvestoù ma tiskouezer ti-gar Hogsmeade e filmoù Harry Potter er ti-gar Goathland e norzh ar Yorkshire Moors Railway, savet e 1865 ha n'en deus ket cheñchet abaoe, e keriadenn Goathland e norzh lanneier York.\nStal madigoù HoneydukesAozañ\nStal Honeydukes (Honeydukes Sweetshop e saosneg) zo unan eus ar stalioù madigoù brudetañ e bed ar Sorserien. Gwerzhet e vez eno madigoù hud a bep seurt, en o zouez raned chokolad (Chocolate Frogs e saozneg) . Anavezet mat eo stal Honeydukes abalamour d'ar seurt pastezerezh teuzus ispisial a werzhont. Kavout a reer eno ivez kantaddoù seurtoù chokolad.\nAr berc'henned, Ambroazius Flume hag e wreg, zo o vevañ en ur ranndi a-us d'ar stal. E kav-gwin ar stal Honeydukes ez eus un traped a zigor war un trepas kuzh. Oc'h heuliañ anezhañ en em gaver e_kichen un delwenn sorserez born e trede solier Hogwarts. Implijet eo an hent-se gant Harry Potter evit dont da Hogsmeade e kuzh e Harry Potter ha Prizoner Azkaban.\nAr penn pemoc'h-gouezAozañ\nAn davarn vorn-se (The Hog's Head e saosneg ha La Tête de Sanglier e galleg) zo enni ur salig ratous ha strouilh, dezhi c'hwezh ar givri. Ken lous eo ar prenestroù ma skign ar c'houlaouennoù lakaet war an taolioù ar gouloù nemetañ. An tavarnour zo un den kozh, bras ha moan, ur penn kozh ha tagnous outañ, gant ur barv ha blev gris hir. Ar santimant en do Harry da vezañ gwelet anezhañ un tu bennak…\nAr foukenn yuderezAozañ\nAr foukenn yuderez (Shrieking Shack e saosneg) zo un ti satanazet a-hervez. Koulskoude n'eo ket satanazet da vat : ar yudadennoù a gleved enni un nebeud bloavezhioù kent a oa laosket gant Lupin pa oa studier e Hogwarts. Mont a rae da guzhat eno pa zeue da vezañ ur bleiz-garv kuit da c'hloazañ den. Antreal a reer enni dre ar riboul kuzh a zigor e-harz ar wernenn-skoer.\nAdtapet diwar « https://br.wikipedia.org/w/index.php?title=Hogsmeade&oldid=1824041 »\nDernière modification le 10 Gen 2019, à 21:15\nKemmoù diwezhañ degaset d'ar bajenn-mañ d'an 10 Gen 2019, da 21:15.


Bezhiner da gentañ tout ! - Spered ar vro - Le Télégramme\nPublié le 28 avril 2022 à 09h32\nPierre Merdy er gêr, e-tal ar mor. (Foto Julien Meffre)\n« Tout ar vezhinerien ‘doa ehanet »\nBrav-eston eo an amzer. Ur vandennad seurfourien zo oc’h ebatal war gwagennoù traezhenn An Aod Wenn e Plougerne. Ganet eo Pierre Merdy e 1939. Yann a-vil-vicher eo bet : « Da gentañ on bet er c’homers, da bemzek vloaz on aet kuit, met e karchen bezañ graet micher bezhinerien ». Met d’ar poent-se, er bloavezhioù 60 « edo echu, tout ar vezhinerien ‘doa ehanet ». Koulskoude, ar C’horejoù zo bet ur plas bras d’ar vicher-se. « Beket ar bloavezhioù hanterkant e chome 50 bag » Hag evit gounit e damm bara ez eo bet dav dezhañ mont kuit a-bell vro : « Da gentañ p’on aet kuit deus ar gêr d’an oad-se (pemzek vloaz) da vBayonne da gaout ar vag… hag on aet d’an Amerik ». Forzh penaos, tout ar wazed eus ar rummad-se zo aet war ar vicher martolod. Met, d’ar poent-se, Pêr ne veze ket o labourat evitañ : « tout ar pezh a c’hounezin a roin da ma mamm ».\nSetu, pemp bloaz goude, poent ober e goñje e Brest. Da c’houde eo « aet en-dro er c’hoñvers betek 30 vloaz ». Ar vicher a lakae an nen da bellaat eus ar vro e-pad c’hwec’h miz da vihanañ.\nDa 30 vloaz eo deuet en-dro d’ar Marin, e porzh Brest, rak ne oa ket aes dezhañ bezañ ken pell deus e familh. Splujer eo deuet da vezañ Pierre ha « pase diaes » ar stummadur d’ober ar vicher, emezañ. Da c’houde en deus dizoloet ur vicher nevez. « surveillant de plage » rak, d’ar poent-se, e veze graet ar vicher gant tud ar Marin.\n« Bezhinerien, tout int bet kostez ma zad, kostez ma mamm »\nMet un hengoun familh a sach Pêr : « bezhinerien, tout int bet kostez ma mamm, kostez ma zad »\nYaouank-mat e oa Pêr pa oa deuet poent ar retred e 1980. Ha setu hennezh o vont war ar vicher en deus bet c’hoant d’ober a-viskoazh. « Setu kentañ tra ‘meus great eo prenañ ur vag d’ober bezhin » peogwir d’ar mare-se eo adlañset ar bezhina. E-pad pemzek vloaz en deus graet Pêr ar vicher, fier anezhañ o kontañ : « O welet ar re gozh, me zo ken fin evidoc’h-c’hwi, me ‘rank kaout bezhin ». Da neuze, e krog Pêr da vezhina e pep lec’h : Kerlouan, Gwiseni, Ploueskad. Met, n’eo ket bet morse o vezhina e-pad sizhunioù o chom war inizi e-giz Molenez, Kemenez : « d’ar poent-se ‘oa dija echu ». Ar bezhin dastumet gantañ e veze gwerzhet da Gargill e Landerne. Kement a vagoù bezhinerien a oa er C’horejoù, ken en doa ranket Pierre mont da Bloueskad e-touesk pesketaerien : « Ahount edomp brav ivez, tud comifaut pesketaerien Ploueskad ». Ral e veze an dud oc’h ober micher pesketour ha bezhiner war un dro. Hiziv an deiz e chom div pe deir bag bezhinerien e Plougerne. Met dont a ra treut ar bevañs « re ‘neus kroget re e-barzh ha bremañ rankont mont partout ». Hervez Pierre marteze e vije abalamour d’un oustilh nevez, ur grib da c’hellout rastellat muioc’h a vezhin. Goût mat a oar ez eo ur sapre kudenn : « ar besketaerien ‘ouezan ket penaos e rint o c’hont ». Forzh penaos, ‘keit ma vo bev e kendalc’ho Pêr da vont war vor.\nBezhinerien : goémoniers\nBezhina : récolter le goémon\nSplujer : plongeur\nBevañs : subsistance\nPierre Merdy, originaire de Plougerneau, est issu d’une famille de goémoniers. Son rêve le plus cher était d’exercer ce métier. Mais, alors qu’il commence sa vie professionnelle, cette activité périclite. Il embarque alors comme marin de commerce. À l’âge de 30 ans, il devient plongeur au sein de la Marine nationale. Quand sonne l’heure de la retraite, il parvient à réaliser son rêve : il achète un bateau pour récolter le goémon. Pendant quinze ans, il écumera les côtes du Nord-Finistère comme goémonier.


Gwrac’h an Enezenn - Wikimammenn\nLe Dault, 1950 (p. 121-130)\n◄ Yann e sac’h Gwrac’h an Enezenn Ar Manac’h ►\nGwechall goz koz-koz e oa o veva, e Lanbaotr, eun den yaouank, e ano Houarn. Karout a rae Rozenn, eur plac’h koant er memes oad gantañ. Met o-daou n’o devoa ken madou nemet o divrec’h.\n« M’hor befe eur vuoc'h vihan hag eun tamm pemoc’h, » a lavare Houarn da Rozenn, « me a c’houlennfe eun atant digant hor mestr ; an aotrou person a eureujfe ac'hanomp, ha ni a vevfe eürus hon-daouig en hor merouri. »\n« Ya ’vat, » a huanade Rozenn, « met ken diaes eo beva bremañ ! Ha keraet eo c'hoaz war ar saout hag ar moc'h e foar Bloubrug, bremañ 'z eus eiz deiz. Kredabl, Houarn gaez, n'eo ket chalet Doue da glask gouzout penaos ez a ar bed en-dro. »\n« E c’hell beza gwir, Rozennig ger, hag e rankimp gedal pell-bras c'hoaz a-barz dimezi ! Hag evit gwir, morse ne zigouez ganin ar banne diweza pa vezan o c'houlloi eur voutailhad gant va mignoned. »\n« Na ganin klevout ar goukoug, kaer am bez !… »\nKen alies ha bemdez e save seurt klemmou gant an daou zen yaouank. Eur mintinvez avat, Houarn a yeas da gavout e Rozenn, evel ma vije bet eun dra bennak a nevez en e benn.\n« Va Rozenn goant, » emezañ. « va Rozenn ger, al laboused a glask eur parkad-ed, ar gwenan a glask eur c’hleuziad-bleuniou. Me ivez, me a zo ret d’in mont da glask ar pez a ra diouer d’eomp, peadra da brena eur vuoc’h hag eur pemoc’hig ! »\nLeñva a eure Rozenn o klevout ar c’homzou-se.\n« Mar karez ac’hanoun, Rozennig ger, » eme Houarn, « ne ri van evit va gwelout o vont diouzit. A-raok nemeur amañ e vezin distro gant eur yalc’hadig, hag e c’hellimp beza pried an eil d’egile. »\n« Ma ! va Houarnig, kae ha ra vezo Doue ganez. Ranna ’rin ganez koulskoude, a-raok ma ’z i kuit, ar pez am eus bet e susit digant va c’herent, Doue d’o fardono ! »\nHag hi ha digeri he armel ha kemerout enni eur c’hloc’h, eur goñtell hag eur vaz.\n« An traou-mañ a zo bet a-hed ar wech d’am zud. » emezi. « Ar c’hloc’h-mañ a zo kloc’h Sant Ke : n’eus forz pegeit e vezer diouz ar vignoned ma vez ganto, her c’hlever o seni p’o devez ezomm skoazell. Houmañ eo koñtell Sant Kaourintin ; kement tra a vez stoket outañ ganti, ne vez ken dindan galloud diaoul na korriqan ebet. Ar vaz-mañ a zo baz Sant Jaoua Brasparz ; kas a ra an den ma vez gantañ d’al lec’h ma fell d’ezañ mont. Rei a ran ar goñtell d’it evit ma c’helli pellaat pep droug diouzit. Dal ar c’hloc’h ivez. Ma c’hoarvez eun dra bennak ganez, me her c’hlevo o seni hag a ouezo evel-se e vezi war var eus da vuhez, ha gant ar vaz-mañ, a viran evidoun, e c’hellin mont d’az sikour mar bez ret. »\n« Da drugarekaat eus a-greiz va c’halon, Rozenn vat Kenavo ! kalonig, dalc’h soñj ac’hanoun ha ped evidoun. »\n« Hag a rin, e c’hellez kredi. »\nGoude beza gouelet eur c’hrapadig ha stardet e zousig war e galon, setu Houarn en hent.\nMont a eure e-giz-se betek aod Kerdraez, kêrig vrao, bras an dour en he ster ha kelc’hiet gant eur gurunenn gwez-elo.\nKaoz a oa eno, gant daou zen, diwar-benn Gwrac’h an Enezenn.\n« Gwrac’h an Enezenn ? » eme Houarn. « Petra eo ? »\n« Gwrac’h an Enezenn, » emezo, « eo an ano a reomp eus ar gorrigan a zo o chom en enezenn a welez dirazout aze, teir leo bennak er mor. Setu aze eur gorrigan binvidik avat ! Kement he deus d’ezi he-unan hag holl rouaned ar bed war eun dro. Meur a hini a zo bet o klask laerez diwar he c’houst, met holl int bet tapet ganti, kredabl, rak nikun anezo n’eo bet deuet ac’hano. »\n« Mat ! » eme Houarn, « me a ya da welout ivez. »\n« N’ a ket, paour-kaez paotr ! » eme an daou zen-all. « n’ a ket ! pe kenavo a c’hellez lavarout d’ar bed-mañ ! »\n« Kenavo a-walc’h a lavaran-me ivez ! Gwelout a reot ! An nep a venn, hennez a c’hell. N'eo ket gwir ? Ma ! me a fell d’in kaout eun tamm arc'hant, hag arc’hant a rankan da gaout ! hag arc’hant am bezo ha pa vefe dao d’in mont d’an ifern d’o c’herc’hat ! »\n« Doue ra vezo ganez ! kaezig paour ! »\nHag Houarn ha sevel eor eur vatimant, displega he goueliou, roeñvat endra ’c’hell, ha yao war-du an enezenn.\nTapout a ra douar prestik, hag heñ da gerzout drezañ. Met kaer en deus trei ha distrei, beza heñchet du-mañ ha du-hont gant e soñjezennou, ne gav na tra, na den :\n« Daoust ha didud tre eo an enezenn ? » emezañ. « Kredabl, rak n’eus ket eur vouez tro-war-dro. Deomp larkoc’h memes tra, marteze e kavin unan-bennak, marteze e kavin ar wrac'h-se a lavarer a zo pinvidik evel ar mor, ha pinvidikoc’h zoken »\nWar-bouez bale eun hantereur-all, Houarn a zigouez gant eul lenn. Den ebet kennebeut, na merdead na pesketaer. Met en eur c’horn-tro e wel eur vag, doare eun alarc’h d’ezi. Gwenn-kann eo an alarc’h-mañ, e c’houzoug a ra eun dro weet hag e benn a zo chouchet dindan e askell. Kousket eo.\n« Pe seurt bag eo houmañ ’ta ? » eme Houarn.\nTostaat a ra outi. Kaeroc’h-kaera e kav anezi dre ma tosta. Mont a ra enni da welout gwelloc’h pe seurt ha petra eo. Met, bec’h d’ezañ beza lakaet e zaou droad e-barz, ma sav buhez enni. Displega a ra he gouzoug, sevel e fenn, hag en eun taol-kont emañ e-kreiz al lenn.\nKen alvonet eo Houarn ma ne lavar grik. Hag an alarc’h a daol e veg en dour, a ya dindanañ hag a neuñv betek palez ar wrac’h.\nAr palez-mañ a oa graet gant kregin an diavaez anezañ. Tro-dro d’ezañ e oa liorzou kaer, a bep seurt bezin enno : bezin arc’hant, bezin aour.\n« Mat avat ! » eme Houarn, « setu kavet traou ganin n’eus forz pegement. »\nMet dor ar palez a zigor. War an treuzou, setu eur vaouez ken kaer hag an deiz, ha dilhad perlez ganti.\nHouarn a chom balc’h e zaoulagad da sellout outi. Trellet int ganti.\nWar-lerc’h pep ano e tired eur pesk. O zeurel a ra dioustu en eur roued dir ha pa ’z eo leun houmañ ez a d’ober fritadenn gant ar pesked en eur billig aour (eur baelon aour).\nHouarn a gav d’ezañ klevout komz er billig.\n« Petra ’ta, » emezañ, « gwrac’hig, va dousig, petra a vouskomz en ho pillig aour ? »\n« An tan o strakal eo. »\nA-benn eur pennad, Houarn a glev adarre.\n« Petra ’zo oc’h hirvoudi, gwrac’hig flour ? »\n« An amann o teuzi eo. »\nDizale e voe cholori er billig.\n« Petra ’zo o hopal, gwrac’hig vistr ? »\n« Ar c’hrilh o kana eo. »\nHag hi da gana ivez, hag Houarn ne glev seurt ebet ken.\nLavarout a rae outañ e-unan avat :\n« Petra eo an dra-mañ ’ta ? Ar pesked a zo bet anvet ganti Kemener, Kaner, ha me ’oar ? O zaolet he deus er billig ha, dre ma poazent, e komzent kreñvoc’h-kreñva. Petra eo an dra-ze ? Aon am eus tost… Keuz am eus da veza lavaret dimezi gant ar wrac’h daonet-se. O ! ha Rozenn goant a raen-me ken alies va Rozennig ker anezi ! Setu hi dilezet ganin evit eur wrac’h a dle beza merc’h an diaoul beo ! Sur oun da vont ganti da gavout he zad ! »\nEndra ma soñj Houarn ar seurt traou, ar pesked a zo aozet mat. Ar wrac’h o digas dirazañ hag a lavar d’ezañ dibri leiz e gof, e-keit ha ma vezo hi o vont da gerc’hat gwin-all d’ezañ c’hoaz.\nHa setu Houarn ha dispaka koñtell Rozenn. Huanadi a ra o soñjal en hini en deus bet ar goñtell-se diganti… Hag ar goñtell a zo war eur pesk, ha raktal setu eun denig e lec’h ar pesk.\n« Sell ! » eme Houarn, « setu amañ traou avat ! Hemañ eo ar miliner, sur ; bleud a zo c’hoaz ouz e chupenn. »\nHa heñ steki gant e goñtell ouz ar pesked-all ivez. Holl e teuont da veza tud. Gant unan anezo ez eus eur soutanenn hag eur surpiliz divañch.\n« Sell ur c’haner ! » eme Houarn.\nGant unan-all ez eus eur rebech.\n« Ar prokulor ! » eme Houarn.\nHag heñ da unan azezet war eun dorchenn :\nKluchet mat war e reorig !… »\nMet an dud vihan-mañ a sav o mouez :\n« Houarn, » emezo, « tenn ac’hanomp ac’halen ma fell d’it beza da-unan e savete ! »\n« Gwerc’hez Vari ! Piou oc’h-hu ? »\n« Kristenien eveldout, deuet eveldout d’an enezenn da glask arc’hant digant ar wrac’h. Lavarout a rejomp d’ezi dimezi ganti, ha setu petra he deus graet ac’hanomp antronoz an eured.\n» Eur bern c’hoaz a zo krañked, ligistri, kevnid-mor. A-bep seurt he deus graet ac’hanomp ! Tenn ac’hanomp ac’halen, Houarn, ha kae kuit da-unan ! »\n« Petra ! » eme Houarn, « eur vaouez ker yaouank-all a zo intañvez ac’hanoc’h tout ? »\n« Ya, d’eomp tout rac’h. Ha warc’hoaz, ma timezez ganti, te a vezo en hor metou ivez. »\n« Penaos ober evit mont kuit ? »\n« Kuit ne day hini ac'hanoc’h ! » eme ar wrac’h gant eur vouez taer.\nHag hi ha teurel he roued dir war ar pesked ha war Houarn ivez.\n« Ra vezi glesker, te ! » emezi da Houarn.\nHa Houarn a zo eur glesker anezañ.\nRaktal, ar c’hloc’h a oa gantañ en e gerc’henn a ta tri daol, tri daol evel glaz d’eun den maro.\nHa d’an ampoent-se, Rozenn hag a oa o lavarout he fater a-barz mont da gousket, a laosk eur skrijadenn glac’haret.\n« Houarn a zo c’hoarvezet droug gantañ ! » emezi oc’h huanadi.\nAntronoz-vintin, a-raok ma ’z eus den war-sao, setu hi o lakaat he dilhad da zul hag o vont er-maez, hag en hent, baz Sant Jaoua ganti.\nDigouezet en eur c’hroazhent ne oar pe nodenn kemerout. Hag hi neuze d’ar vaz :\n« En ano Sant Jaoua, bet perc’henn d’it, baz venniget, kas ac’hanoun d’al lec’h ma tlean mont ! »\nHag ar vaz a zeu da veza eur loen kaer. Pignat a ra Rozenn war e gein. Hag heñ d’ar pilpazig.\n« Buanoc’h ! » eme Rozenn.\nHag heñ d’ar piltrotig.\n« Primoc’h ! » eme Rozenn.\nHag heñ d’ar c’haloup.\n« Dillooc’h ! »\nHag int a stag d’al labour. Gant an delienn genta eus ar gaolenn e reont eur chupenn vleuniet ; gant an eil delienn eur jiletenn ; diou zelienn n’int ket re evit ober eur bragou giz Goezeg ; gant kalon ar gaolenn e ront eun tog bidoul hag an dreujenn a zeu da veza eur re-voutou.\nMa oa Rozenn eur rozenn goant, gant he dilhad-plac’h, ez eo bremañ eur paotr yaouank dispar.\nHag hi da trugarekaat ar c’hornandon ; hag he labous a nij, hi war e gein, betek an enezenn. Eno e ya al labous da vaz adarre.\nRozenn a gav ar vag a zo par d’eun alarc’h. Mont a ra enni hag e tigouez e palez ar wrac’h.\nPa wel houmañ eun den yaouank ker kaer hag an heol, e chom sabaturet naet.\n« Setu ar paotr brava a voe morse dirak va lagad, » emezi outi he-unan. « Karout a rin anezañ ouspenn teir gwech tri devez. »\nHag hi d’ober flourig da Rozenn o rei d’ezi an anoiou an dousa : va mignonig, va c’haredig, va c’halon, ha me ’oar me ? Hag e ped anezi da leina ganti.\n« Ober a-walc’h, » eme Rozenn.\nHag int d’ar sal. Eno, Rozenn a gav koñtell Houarn. He c’hemerout a ra.\n« Marteze e talvezo d’in. » emezi.\nHa goude beze debret hag evet, hi d’al liorz gant ar wrac’h. Houmañ a ziskouez tout he zraou kaer d’ezi : al leton, leun a vleuniou c’houez vat, ar gwaziou-dour arc’hantet, ha dreist-holl al lenn, pesked aour dre vern enni.\nAr re-mañ a zo ker brao ma chom bamet Rozenn da sellout outo.\nAr wrac’h, pa wel anezi ken estlammet, a c’houlenn outi hag heñ ne garfe ket chom atao ganto.\n« Memes tra avat ! » eme Rozenn.\n« Kemerout a rez ac’hanoun da bried neuze ? » eme ar wrac’h.\n« A galon vat. Da c’hortoz hon eured, ro d’in da roued ma c’hellin pesketa unan eus ar loenedigou brao-mañ. »\nAr wrac’h, ken dinec’h ha tra, a ro dioustu he roued dir da Rozenn en eur lavarout :\n« Gwelomp petra ’dapo koanta pesketaer a voe biskoaz. »\n« Me ’dapo an diaoul ! » eme Rozenn o teurel ar roued digor war benn ar wrac’h. « En ano Jezuz benniget, ra vezi, gwrac’h villiget, ar pez eo dleet d’it beza ! »\nHa raktal ar wrac’h a zo aet da dog-touseg.\nRozenn a skoulm ar roued warni neuze hag a stlap anezi en eur puñs. War genou ar puñs e laka eur maen bras, ha war ar maen-mañ e ra sin ar groaz venniget.\n« E-giz-se, » emezi, « ar puñs a chomo stanket, ha ne zigoro nemet da zeiz ar varn gant an holl veziou. »\nHa Rozenn war-du al lenn ; ar pesked hag eur bern anevaled-all a zo dija er-maez anezi, ha lavarout a reont :\n« Setu an hini en deus tennet ac’hanomp eus ar roued dir hag eus ar billig aour. »\n« Ha me ivez, » eme Rozenn, « eo a raio d’eoc’h beza ar pez a oac’h gwechall. »\nHag hi dispaka koñtell Sant Kaourintin. Emañ o vont da steki dre renk ganti ouz ar pesked, ha setu eur glesker en o c’hichen. Eur c’hloc’h, kloc’h Sant Kae, a zo en istribilh ouz e c’houzoug…\nMantret eo, Rozenn ouz e welout.\n« Te eo a zo er stumm-se ? Houarnig kaez, » emezi.\n« Me eo ! » a hirvoud ar glesker.\nHa Rozenn a laka he c’hoñtell war ar glesker, hag Houarn a zo war e dreid a gristen dirazi. Pokat a reont an eil d’egile en eur leñva evit an trubuilhou tremenet, hag en eur c’hoarzin evit o flijadur bremañ.\nHa stoket ar goñtell outo, an holl loened a zo eno a zeu da veza tud evel ma oant diagent.\nPeurc’hraet al labour, setu ar c’hornandon bihan du o tigouezout. En e laouer emañ atao, ya, el laouer cheñchet e kalech stag outañ c’houec’h c’houil-dero deuet eus ar vein a oa bet heñ o c’hori.\n« Setu me, plac’hig koant, » emezañ da Rozenn. « Ho trugarekaat, setu me eun den ac’hanoun adarre, ha n’eo ket eur yar ez oun ken. Bennoz d’it. »\nHag heñ ha kas Rozenn hag Houarn da armeliou ar wrac’h, ha lavarout d’ezo kemerout, kemerout ha kemerout c’hoaz. Karga a reont o godellou gant peziou aour, ken o deus bec’h ouz o dougen.\nRozenn neuze a lavar d’he baz :\n« En ano Sant Jaoua bet perc’henn d’it, baz venniget, kas ac’hanomp da Lanbaotr ! »\nHag ar vaz a zo raktal eur wetur vras, bras a-walc’h evit kas Rozenn, Houarn hag an holl dud-all. Hag int enni, ha yao war-du ar gêr.\nAr c’hornandon a chom en enezenn, mestr meur war an holl draou eno.\nN’eo ket eur vuoc’h treut nag eur pemoc’hig hepken eo e bren Houarn. Ar barrez a-bez a zeu da veza d’ezañ ha d’e Rozenn garet, goude ma voent eureujet gant an aotrou person. An dud a zo deuet ganto eus an enezenn a zo koumanantet bep a atant d’ezo. Hag holl e voent eürus pell-pell ha keit-all c’hoaz.\nAdtapet diwar « https://br.wikisource.org/w/index.php?title=Gwrac’h_an_Enezenn&oldid=149606 »\nDernière modification le 6 C'hwe 2019, à 15:28\nKemmoù diwezhañ degaset d'ar bajenn-mañ d'an 6 C'hwe 2019, da 15:28.


Batailhon Etrebroadel an Dieubidigezh - Wikipedia\nBatailhon Etrebroadel an Dieubidigezh\nBatailhon Etrevroadel an Dieubidigezh (saozneg: International Freedom Battalion, turke: Enternasyonalist Özgürlük Taburu, kurdeg: Tabûra Azadî ya Înternasyonal, arabeg: تابور الحرية العالمي), berraet en IFB pe EÖT, zo ur strollad stourm savet gant estrenien eus an tu kleiz pellañ da harpañ Kurded Unvezhioù difenn ar bobl e-pad Brezel diabarzh Siria ha da sikour mennad Reveulzi Rojava. Er penn kentañ e oant implijet a-enep nerzhioù ar Stad Islamek met en Afrin int bet o talañ ouzh nerzhioù lu Turkia ha Lu Dieub Siria.\nBanniel Batailhon Etrebroadel an Dieubidigezh\nSkoed ardamez Batailhon Etrebroadel an Dieubidigezh\nSavet e oa bet Batailhon Etrebroadel an Dieubidigezh d'an 10 a viz Even 2015 e Serê Kaniyê (Ras al-Ayn). Awen ar bezen a zo deuet diwar hini ar Brigadennoù etrebroadel e-pad Brezel diabarzh Spagn (1936-1939). Meur a ideologiezh a gaver e-touez ar strolladoù stourmerien (Marksouriezh-leninouriezh, Hoxhaierezh, Maoouriezh, hag anarkouriezh).\n1 Skourroù pennañ\n2 Birleşik Özgürlük Güçleri\n3 Reconstrucción Comunista\nBatailhon Etrebroadel an Dieubidigezh a zo savet gant stourmerien armet lies eus an tu kleiz pellañ (kavout a reer ivez hiniennoù distag diouzh ar strolladoù politikel). Darn eus ar strolladoù-se a oa liammet pe bet o stourm gant Unvezhioù difenn ar bobl a-raok ma vefe krouet an aozadur bras e stumm ur batailhon.\nMarksist-Leninist Komünist PartisiAozañ\nAr Marksist-Leninist Komünist Partisi (turkeg: Marksist-Leninist Komünist Partisi, berraet en MLKP) zo ur strollad komunour kuzh Hoxhaour eus Turkia. Stoumerien an MLKP a oa bet kaset da Siria da reiñ harp da Unvezhioù difenn ar bobl abaoe 2012. Stourmerien an MLKP o deus harpet ivez ar Partiya Karkerên Kurdistanê (PKK) e norzh Irak evit difenn ar vinorelezh Yezidi lazhadeget gant Daech e Sinjar. E miz Ebrel 2015 e voe embannet krouidigezh ul lec'h gourdoniñ milourel MLKP er zonenn suj d'ar PKK e Kurdistan Irak. E miz Meurzh 2015 ur vaouez alaman a 19 vloaz, Ivana Hoffmann, a voe lazhet o stourm a-enep Daech e-pad Emgann Tell Tamer. An trede stourmer kornôgel e oa o vervel met ar c'hentañ stourmerez eus ar C'hornôg o stourm gant Unvezhioù difenn ar bobl. Skourr stourmerezed an MLKP, Komünist Kadın Örgütü, a gemer perzh er stourmadennoù. An MLKP a zo bet diazez pa voe savet Batailhon Etrebroadel an Dieubidigezh.\nSosyal İsyan pe Emsavadeg Sokial a voe savet e 2013 e Turkia gant ur strollad anarkourien glas (eko-anarkourien) e Tuzluçayır.\nArme Dieubidigezh Labourerien ha Peizanted Turkia (turkeg: Türkiye İşci ve Köylü Kurtuluş Ordusu, berraet e TİKKO) zo skourr milourel an Türkiye Komünist Partisi/Marksist-Leninist, berraet e TKP/ML). Un aozadur emsaverien maoour eus Turkia ez eo. D'ar 25 a viz Meurzh 2016 penn lec'h an TKP/ML TİKKO e Serêkaniyê a oa bet taget gant ur vombezenn moto. Daou zen a oa bet gloazet un tammig hag ar savadurioù ne oant ket bet distrujet kalz. Tapet ez eus bet daou zen a vez dalc'het gant an Asayiş.\nBirleşik Özgürlük GüçleriAozañ\nPennad spisoc'h: Nerzhioù Unvan an Dieubidigezh\nNerzhioù Unvan an Dieubidigezh (turkeg: Birleşik Özgürlük Güçleri, pe BÖG), awenet gant ar Brigadennoù etrebroadel eus Brezel diabarzh Spagn (1936-1939). Savet e oant bet e miz Kerzu 2014 e kêr Kobanî evel un aozadur stourmerien estren eus an tu kleiz pellañ sokialourien hag anarkourien reveulzier. Ar strolladoù stourm pennañ evel an MLKP a nac'has kemer perzh. Ar BÖG ha strolladoù all a gemeras perzh memestra e savidigezh Batailhon Etrebroadel an Dieubidigezh. Ur skourr maouezed a zo d'ar BÖG anvet "Nerzhioù Dieubidigezh ar Maouezed" (turkeg: Kadın Özgürlük Gücü). Ar BÖG a vez lakaet war-raok evel strollad pennañ Batailhon Etrebroadel an Dieubidigezh. Rannet eo ar BOG e meur a luskad.\nAdsavidigezh Komunour (Spagnoleg: Reconstrucción Comunista, berraet e RC) zo ur strollad Marksour-Leninour eus Bro Spagn. Implijet e vez ur banniel eus an Eil Republik spagnol ganto. An RC a zo liammet don gant an MLKP an izili a vez o vrezeliañ e strolladoù stourm an MLKP, memes e Sinjar. Daou ezel eus ar strollad a zo bet harzet gant ar polis pa oant o tistreiñ da Vro Spagn. Rebechet e oa dezho bezañ bet kemeret perzh en ur stourm armet er-maez eus Bro Spagn hep asant ar gouarnamant. Rebechet ez eus bet dezho ivez lakaet en dañjer interestoù Bro Spagn en ur vezañ ezel eus strolladoù o stourm a-enep Daech memes ma'z eo lakaet ar strollad-se da strollad sponterezh gant an aozadurioù etrevroadel.\nE miz Genver 2016, eizh keodedour spagnol hag un Turk a zo harzet e Bro Spagn. Hervez kemennadenn Ministr ar surentez\n"The detained, in collaboration with other individuals residing in various European countries, were providing the necessary infrastructure for displaced people to travel abroad and to finally integrate in the ranks of the Peoples' Protection Units (YPG) or one of the armed wings of the organization"\nOuzhpennet e oa bet gantañ e oa darn eus an dud harzet izili eus ar strollad 'Reconstrucción Comunista'\nBanniel an MLKP\nBanniel an TKEP/L\nBanniel Nerzhioù Unvan an Dieubidigezh\nBanniel Unvez propaganda armet Marksour-Leninour\nBanniel Nerzhioù Dieubidigezh ar Vaouezed\nBanniel an Adsavidigezh Komunour\nBanniel ar Vrigadenn Bob Crow (Bro-Saoz)\nBanniel ar Vrigadenn Henri Krasucki (Bro-C'hall)\nBanniel Unvez Reveulzier evit ar c'hengred etrebroadel (Bro-C'hres)\nBanniel an International Revolutionary People’s Guerrilla Forces (lod heñvelreizh)\nBanniel an TQILA\nBanniel an Devrimci Karargâh\nAdtapet diwar « https://br.wikipedia.org/w/index.php?title=Batailhon_Etrebroadel_an_Dieubidigezh&oldid=1934397 »\nDernière modification le 3 Gen 2022, à 08:03\nKemmoù diwezhañ degaset d'ar bajenn-mañ d'an 3 Gen 2022, da 08:03.


Porzh (bagoù) - Wikipedia\n(Adkaset eus Porzh-mor)\nUr pennad Porzh zo ivez.\nUr porzh zo ul lec'h ma c'hall bigi pe listri kaeañ. Porzhioù zo war an aodoù pe war ribloù ar stêrioù. Ober a reer porzh eus ul lec'h ma c'haller dont gant bag pe lestr. Met graet e vez porzh eus kement pleg-mor, bihan ha bras, ma c'heller lezel ur vag, gant ma vo posupl lakaat anezhi er goudor.\nEn Henamzer e oa porzhioù bras koulz war ar mor ha war ar stêrioù. Tennet e veze splet eus an enezennoù pe evit bezañ goudoret a-dreñv dezho pe evit sevel un hent a-dreuz ar stêr (war roudouroù pe war bontoù) hag e veze krouet ul lec'h-kenwerzh. Skouer un enezenn a-raok ur porzh : Douarnenez, Konk-Kerne, Rosko, Sant-Maloù. Skouer un enezenn war ur stêr : Naoned, Pariz.\nPorzh-Gwenn e Perwenan, e Treger, e Plougastell hag e meur a lec'h all\nPorzh ar Gov, en Trevoù\nPorsal e Gwitalmeze\nAr Porzh-Ruz e Douarnenez\nPorzh-Tudi, e Groe\nAdtapet diwar « https://br.wikipedia.org/w/index.php?title=Porzh_(bagoù)&oldid=1825032 »\nKemmoù diwezhañ degaset d'ar bajenn-mañ d'an 11 Gen 2019, da 14:43.


Un teñzour er suler - Ti Douar Alre\nUn teñzour er suler\nGet Daniel Carré eo bet rantet da barrez An Ardeven ar c'haieradoù predegennoù e brezhoneg bet kavet e porzh ar person a-gent. Kavet int bet get an dud a youl vat hag o doa kemeret karg da skarzhiñ an ti a vo kemleret en-dro get ar gumun. Al labour invañtoar a oa bet fiziet e Ti Douar Alre. Ar predegennoù a zo bet savet get daou veleg, Mathurin Olivieiro ha Pierre-Marie Rival. Evit gouiet hiroc'h, setu ar pennadoù embannet àr ar c'hazetennoù (Le Télégramme / Ouest-France). Tu 'zo ivez monet pelloc'h àr an tele pe ra radio amañ.


Karaez ha Poc’hêr kumuniezh a ra gant ar .bzh bremañ - .BZH - L'extension internet de la Bretagne\nAr Poc’hêr, kentañ DPKE o loc’hañ\nFellout a ra da Gêr Garaez ha da Boc’hêr kumuniezh reiñ talvoudegezh da Vreizh ha bezañ digor d’ar bed war un dro gant an teknologiezhioù nevez. Emaint e-mesk ar strollegezhioù kentañ e Breizh a ya a-zevri gant hent astenn internet Breizh, ar .bzh. « Poc’hêr Kumuniezh eo ar strollegezh kentañ e Breizh oc’h ober penn-da-benn gant ar .bzh », eme David Lesvenan, prezidant ar gevredigezh www.bzh. « Lec’hiennoù gant .BZH zo bet krouet gant strollegezhioù all, met n’o deus graet nemet eilañ ar pezh a oa en o lec’hiennoù kozh, evit poent, ha bez’ o deus war un dro lec’hiennoù gant .fr / .com ha gant .bzh. »\n« Tomm omp ouzh Breizh ha fellout a ra dimp reiñ talvoudegezh dezhi. Diwar-se hor boa kemeret hon diviz ken eeun ha tra. Evel-se, pa implijomp ar .bzh, e lakaomp Breizh da vat e-barzh bed an teknologiezhioù nevez, ha gant se e c’hall bezañ anavezet evel, da skouer, Katalonia gant he .cat », a zispleg Kristian Troadeg, maer Karaez ha Prezidant Poc’hêr kumuniezh.\nAbaoe 2001 e ra an div strollegezh diouzh ar garta « Ya d’ar brezhoneg » gant Ofis Publik ar Brezhoneg, a glask diorren ar brezhoneg er vuhez publik, sokial hag en ekonomiezh. Setu aze un engouestl hag a c’haller gwelet dija el lec’hiennoù internet lañset a-gevret gant Karaez ha Poc’hêr kumuniezh e miz Mae 2013, gant un doare gallek hag… un doare brezhonek.\nLec’h d’ar c’hehentiñ\nKêr ha Poc’hêr kumuniezh zo e sell d’ober ur c’houlzad kehentiñ evit brudañ al lusk-se gant skritelloù er c’horn-bro, pennadoù er c’hazetennoù… ha moullañ 6000 a begsunioù evit ar c’hirri, a vo roet asambles gant kannadig-kêr evit un darn, hag a vo lakaet ar peurrest anezho e-kerz an dud e lec’hioù publik ar c’horn-bro.\nEn gortoz emañ an div strollegezh e vo muioc’h-mui a re all o tispenn o roudoù, e vo strollegezhioù all oc’h ober o mad eus an digarez-se da ziskouez ur skeudenn eus Breizh modern ha troet war-du an amzer da zont. »\nAet eo d’o heul dija al Leurenn Glenmor, kreizenn kendalc’hioù ha lec’h sevenadurel Karaez. Tro biv eo ?